246. zk., 2019ko abenduaren 27a, ostirala\nPDF (467 KB - 18 orri.)\nAGINDUA, 2019ko azaroaren 13koa, Hezkuntzako sailburuarena, 2019-2020 ikasturterako laguntzetarako deialdia egiten duena, zero eta hiru urte arteko umeentzako haur-eskolen titular diren toki-korporazioei.\n2004ko azaroaren 19an argitaratu zen azaroaren 16ko 215/2004 Dekretua, 0 eta 3 urte bitarteko umeentzako haur-eskolek bete beharreko gutxieneko baldintzak ezarri, eta abenduaren 17ko 297/2002 Dekretuaren artikulu batzuk indarrean iraunarazten dituena; hain zuzen ere, 2., 3., 4., 5., 6. eta 11.a, eta lehen, bigarren, hirugarren, seigarren eta zazpigarren xedapen gehigarriak. Azken dekretu horrek Euskal Autonomia Erkidegoko zero urtetik hiru urtera bitarteko umeen haur-eskolak arautu zituen 2002-2003 eta 2003-2004 ikasturteetan. Hain zuzen ere, abenduaren 17ko 297/2002 Dekretu horretan finkatzen diren lehentasun-irizpideen artean daude adin-tarte horretako eskaintza estaltzea eta titulartasun publikoko haur-eskolak sustatzea, gaur egungo eskaintza finkatzearren. Irizpide horiei jarraituz, honako hau ematen da aditzera 297/2002 Dekretu horretako bigarren xedapen gehigarrian: «Gaur egungo udal-titulartasuneko haurtzaindegien eta haur-eskolen eskaintza sendotu ahal izateko, dekretu hau indarrean sartu baino lehen, hezkuntzako Administrazioak hitzarmenak egingo ditu haur-eskolak edota haurtzaindegiak sortu dituzten toki-korporazioekin».\nBigarren xedapen gehigarriak, era berean, ezartzen duenez, «xede horrekin, ikasturte bakoitzaren hasieran Hezkuntza Sailak deialdi bat egingo du 0-3 urte arteko haurrei arreta eskaintzen dieten haur-eskoletako arduradunak diren toki-korporazioekin lankidetza-hitzarmenak sinatzeko; bertan zehaztuko dira finantzaketaren kantitateak, horretarako aurreikusitako kontu-sailaren kontura izango direnak. Hitzarmen horien indarraldia ikasturte osoan luzatuko da, eta urtero berrituko dira. Finantzaketa jasoko duten kantitateak zehazteko, Haur Eskolan betetako plazak hartuko dira kontuan, bai eta ikasturtean izandako plazen bariazioa ere».\nXedapen horiek betetzeko, agindu honen helburua izango da Hezkuntza Sailaren eta haurtzaindegien eta/edo haur-eskolen titular diren Euskal Autonomia Erkidegoko udalen artean lankidetza-hitzarmenak garatzea, kostuak murriztu eta, bestalde, zero eta hiru urte arteko haurrentzako udal-titulartasuneko haur-eskolen gaur egungo eskaintza 2019-2020 ikasturtean sendotzeko.\nHezkuntza Sailak hitzarmena sinatzen duen udal bakoitzari egingo dizkion ekarpen ekonomikoak udal–titulartasuneko haur-eskolan okupatutako postuen arabera finkatuko dira. Okupatutako plaza bakoitzarengatik emango den kantitatea zehaztutako moduluaren balioaren % 60 izango da 0-1 eta 1-2 tarteen kasuan, eta % 100, berriz, 2-3 tartearen kasuan.\nEra berean, Euskal Autonomia Erkidegoko Ogasun Nagusiaren Antolarauei buruzko Legearen Testu Bateginak, azaroaren 11ko 1/1997 Legegintzako Dekretuak onetsiak, bere VI. tituluan xedatu duenarekin bat etorriz, Euskal Autonomia Erkidegoko Administrazio Publikoaren eremuko dirulaguntzak arautu ditu, eta dirulaguntzei buruzko azaroaren 17ko 38/2003 Lege Orokorrean ezarritakoari eta oro har aplikatzekoak diren gainerako xedapenei jarraiki.\nEuskal Autonomia Erkidegoko Aurrekontu Nagusien kargutan egiteko den gastu espedienteen tramitazio aurreratua arautzen duen Ogasun eta Administrazio sailburuaren 2007ko apirilaren 26ko Aginduan xedatutakoa oinarritzat hartuta\nDeialdi honen helburua da 0 eta 3 urte arteko haurrentzako haur-eskolen titular diren Euskal Autonomia Erkidegoko udalak diruz laguntzea. 3.500.000 euro banatuko dira deialdiaren bitartez. Halere, artikulu honen bidez ezartzen den diru-zenbatekoa gehitu egin daiteke, indarrean dagoen legerian ezarritako kreditu-loturaren edo aurrekontu-aldarazpenaren araubidearen bitartez. Hala egiten bada, Administrazio eta Zerbitzuen sailburuordearen Ebazpenaren bidez jakinaraziko da, deialdi hau erabaki baino lehen.\n1.– Pertsona edo erakunde interesdunek bitarteko elektronikoak erabili beharko dituzte, prozedura honen izapideak eskatu, kontsultatu eta burutzeko.\n2.– Administrazio Elektronikoari buruzko otsailaren 21eko 21/2012 Dekretuak eta Platea E-Administrazioko Plataforma Teknologikoa onartzen duen Informatika eta Teknologiako zuzendariaren 2006ko otsailaren 9ko Ebazpenak arauten dute izapidetze elektronikoa.\n3.– Eskaerak eta erantzukizunpeko adierazpenak modu elektronikoan zelan egin jakiteko eta ereduak eskuratzeko, jo helbide elektroniko honetara: https://www.euskadi.eus/diru_laguntza/2019/haurmuni/y22–izapide/eu\nBide elektronikoa erabiliz egindako eskabidea egin osteko eskabideak web-orri honetan egingo dira: https://www.euskadi.eus/nirekarpeta\nAgindu honi dagozkion dirulaguntzak zero eta hiru urte arteko haurrentzako udal-titulartasuneko haur-eskolen mantentze-kostuak finantzatzeko laguntza gisa emango dira.\n1.– Haurtzaindegi eta/edo haur-eskolen titular diren Euskal Autonomia Erkidegoko udalek hartu ahal izango dute parte deialdi honetan, betiere Euskal Autonomia Erkidegoko zero urtetik hiru urtera bitarteko umeen Haur Eskolak arautu dituen abenduaren 17ko 297/2002 Dekretua indarrean jarri aurretik sortutako haurtzaindegiak eta/edo haur-eskolak badira. Bere garaian Gizarte Laguntzako Institutu Nazionalak eskualdatutako haurtzaindegien titular diren udalek ere parte hartu ahal izango dute, baldin eta eskaerak aurkezteko epea hasten denerako Haurreskolak Partzuergora bildu ez badira.\n2.– Laguntzarik eman edo ordaintzeko, amaituta egon beharko da Euskal Autonomia Erkidegoko Administrazio Nagusiak emandako izaera bereko laguntzak edo dirulaguntzak direla-eta hasi eta Euskal Autonomia Erkidegoko Administrazio Orokorra eta haren erakunde autonomiadunak oraindik izapidetzen ari diren edozein itzultze– edo zigor-prozedura.\n3.– Agindu honen bidez araututako laguntzetan ezingo dute parte hartu zigor-arloko zehapena edo administrazio-zehapena dela-eta dirulaguntzak edo laguntza publikoak jasotzeko aukera galdu duten erakundeek, ezta horretarako ezgaitzen duten legezko debekuen eraginpean daudenek ere, sexu-diskriminazioagatik zigortutakoak barne, betiere Emakumeen eta Gizonen Berdintasunaren otsailaren 18ko 4/2005 Legearen arabera.\n4.– Dirulaguntzei buruzko azaroaren 17ko 38/2003 Lege orokorraren 13.artikuluko 2. eta 3. zenbakietan azaldutako egoeraren batean daudenak.\n5. artikulua.– Betebeharrak, baldintzak eta haien akreditazioa.\n1.– Euskadiko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Legegintzako Dekretuaren 52. artikulua betez, izapidetze elektronikoaren bitartez laguntzak eskatu dituen pertsonak edo erakundeak Zerga-betebeharretan eta Gizarte Segurantzarekikoetan egunean egon behar duela dioen baldintza betetzen duela organo kudeatzaileak egiaztatuko du automatikoki, behar bestetan.\n2.– Eskabideetan jasota egongo da eskatzen duen pertsonak edo erakundeak onartzen ez duela organo kudeatzaileak dokumentu horiek lortzea edo egiaztatzea. Kasu horretan, eskatzaileak aurkeztu beharko ditu dokumentuak.\n4.– Erantzukizunpeko adierazpen baten bidez (eskabide-orrian bertan azaltzen da), betebehar hauek egiaztatuko dira:\na) Helburu bererako dirulaguntzak, laguntzak edo beste baliabide batzuk eskatu, eta, hala badagokio, jaso badira edozein administraziotatik edo erakunde publiko zein pribatutatik, hala adieraztea.\nb) Erakunde eskatzailea ez dagoela zigortuta ez administratiboki ez penalki dirulaguntzak edo laguntza publikoak jasotzeko, edo ez duela laguntzarik jasotzea eragozten dien inolako lege-debekurik, Emakumeen eta Gizonen Berdintasunerako otsailaren 18ko 4/2005 Legearen bidez zigortutako sexuagatiko bereizketak barne.\nc) Bete beharreko itzulketa-prozedura guztiak bukatuta egotea azaroaren 17ko 38/2003 Lege Orokorraren 13. artikuluak esaten duen bezala.\nd) Eskatzailea ez dagoela dirulaguntzei buruzko azaroaren 17ko 38/2003 Lege orokorraren 13. Artikuluko 2. eta 3. Zenbakietan jasotako egoera batean.\nOgasuna eta Ekonomia Saileko Hirugarrenen Erregistroan erregistratuta egon ezean, edo erregistro horretan dauden banku-datuak aldatu nahi izanez gero: http://www.ogasun.ejgv.euskadi.eus/r51–341/eu/contenidos/informacion/regtelter_infor/eu_rtt/infor_rtt.html\n6. artikulua.– Plaza bakoitzari esleituko zaion diru-kopurua.\nOkupatuta dagoen postu bakoitzeko zenbatekoa agindu honetako 6. artikuluan ezarritako moduluaren % 60 izango da 0-1 eta 1-2 tarteen kasuan, eta % 100, deialdi honetan ezarritako salbuespen eta baldintzen arabera.\n7. artikulua.– Plaza-kopurua.\n1.– Haur-eskolan okupatutako postuen kopurua zehazteko, 2019ko azaroaren 15ean inskribatuta dauden haurren kopurua hartuko da aintzat.\n2017, 2018 eta 2019an jaiotako haur guztien matrikularen datu banakatuak eta baimendutako ikasgeletan adinaren araberako banaketa ikastetxe bakoitzak EAEko unibertsitateaz kanpoko ikasleen erregistro-aplikazioan sartuko ditu. Ikastetxe eta Plangintzaren Zuzendaritzak aterako ditu datuak aplikaziotik, eta kontuan hartuko ditu zentro bakoitzak jasoko dituen zenbatekoak kalkulatzeko. Laguntza hauek kudeatzeko erabiltzen diren ikasleen datu pertsonalak hauek dira:\n– Izena eta bi abizen.\n2.– Irailaren 15ean lau hilabete edo gehiago dituztela matrikulatutako haurrek ikasturte osoko dirulaguntza jasotzeko eskubide izango dute.\n3.– 2019ko azaroaren 15ean matrikulatutako gainerako haurrek dirulaguntza jasotzeko eskubidea emango dute, lau urte baino gutxiago badituzte. Eskala honen arabera emango dira laguntzak:\na) Maiatzaren 16tik ekainaren 15era bitartean jaiotakoek, 2019ko urritik 2019ko uztailera bitartean.\nb) Ekainaren 16tik uztailaren 15era bitartean jaiotakoek, 2019ko azarotik 2020ko uztailera bitartean.\nc) Uztailaren 16tik abuztuaren 15era bitartean jaiotakoek, 2019ko abendutik 2020ko uztailera bitartean.\nd) Abuztuaren 16tik irailaren 15era bitartean jaiotakoek, 2020ko urtarriletik uztailera bitartean.\ne) Irailaren 16tik urriaren 15era bitartean jaiotakoek, 2020ko otsailetik uztailera bitartean.\nf) Urriaren 16tik azaroaren 15era bitartean jaiotakoek, 2020ko martxoaren uztailera bitartean.\n8. artikulua.– Moduluak haur bakoitzeko.\n1.– Honako hauek dira moduluak haur bakoitzeko eta adin-tarte bakoitzeko:\n2.– Lehenengo atalean ezarritako zenbatekoa nahikoa ez bada egin diren eskaera guztiei erantzuteko eta handitzerik ez balego, ateratzen den zenbatekoa berdindu edo hainbanatu egingo da, guztizko zenbateko hori ezarri den mugari egokitzeko.\n1.– Deialdi honetan parte hartzeko eskabide-orriak bide elektronikoa erabiliz aurkeztu beharko dira, euskadi.net egoitza elektronikoan sartuta (https://www.euskadi.eus/diru_laguntza/2019/haurmuni/y22–izapide/eu)\n2.– Erakunde eskatzaileek eskabidea eta horri erantsitako dokumentazioa euskaraz edo gaztelaniaz aurkeztu ahal izango dute, eurek aukeratzen duten hizkuntzan. Era berean, pertsona edo erakunde eskatzaileak aukeratutako hizkuntza erabiliko da prozeduran, hala ezarrita baitago azaroaren 24ko 10/1982 Legearen 5.2 a) eta 6.1 artikuluetan (10/1982 Legea, Euskararen Erabilera Normalizatzeko Oinarrizko Legea).\n3.– Deialdi honetako eskabideak aurkezteko epea hilabetekoa izango da, agindu hau Euskal Herriko Agintaritzaren Aldizkarian argitaratu eta biharamunetik aurrera.\n4.– Eskaerarekin batera, honako agiriak ere aurkeztu behar dira:\na) 2019-2020 ikasturtean eskatutako eta/edo jasotako laguntzen zerrenda (I. eranskina).\nb) 2019-2020 ikasturtean zerbitzua garatu ahal izateko, udalak haur-hezkuntzako eskolari esleitu dion aurrekontu-esleipena. Bereizi egin behar dira sarrerak (familiek jartzen dituzten kuotak barne) eta gastuak, eta adierazi egin beharko da jardueraren ondorioz sortzen den defizita (II. eranskina).\nc) Haur-eskolako hezkuntza-langileen zerrenda (III. eranskina).\n5.– Hezkuntza-proiektua haur-eskolan gordeko da, eta agindu honen 16. eta 17. artikuluetan ezarritako jarraipen-batzordearen esku geratuko da. Hezkuntza-proiektu horrek honako hauek hartuko ditu bere baitan, besteak beste:\na) Haur-kopurua, adinaren arabera, taldekatzeko irizpideak, unitate-kopurua, adinaren eta hizkuntza-ereduaren arabera.\nb) Unitate bakoitzeko haur-hezitzaileen zerrenda, ondokoak jasoz: lan-egoera, titulazioa eta hizkuntza-gaitasuna. Laguntza-langileen zerrenda ere jasoko da.\nc) 0-3 urterako haur-eskolaren egutegi-ordutegiak eta eskainitako zerbitzuak: jantokia, mediku– eta osasun-laguntza, laguntza psikologikoa, gurasoen eskola...\nd) Jarduketak hezkuntza-eremuan dituen balio, helburu eta lehentasunen definizioa.\n6.– Apirilaren 27ko 679/2916 Datuen babeserako Europako araudiak eta Espainiako zuzenbidea Europar Batasunak datuen babesaren arloan emandako araudira egokitzeko presako neurriei buruzko uztailaren 27ko 5/2018 Errege Lege Dekretuak ezarritakoaren arabera, deialdi honen izapidetzan jasotako datu pertsonalak (deialdian parte hartzen dutenek baimentzen dute horiek tratatzea eta argitaratzea)«Haur Hezkuntzarako laguntzak» izeneko fitxategian jasoko dira. Horren helburua da laguntza horien deialdia kudeatzea eta parte hartzen dutenei deialdiaren berri ematea. Fitxategi horren arduraduna Ikastetxe eta Plangintzaren Zuzendaritza da. Datuak aurkatu, kontsultatu, zuzendu eta ezabatzeko eskubideak baliatzeko, hona jo behar dute: Ikastetxe eta Plangintza Zuzendaritza, Donostia kalea 1, Vitoria-Gasteiz.\nHalaber, deialdi honetan parte hartu duten pertsonek Ikastetxe eta Plangintza Zuzendaritzari baimena ematen diote, aurkeztutako dokumentuen benetakotasuna beste erakunde publiko batzuetan egiaztatzeko.\n10. artikulua.– Prozedura aurrera ateratzea eta eskaeren zuzenketa.\n1.– Ikastetxe eta Plangintza Zuzendaritzak eramango du aurrera prozedura.\n2.– Ikastetxe eta Plangintza Zuzendaritzak eskabidean hutsik edo akatsik antzematen badu, eskatzaileari jakinaraziko dio, eta 10 eguneko epea emango, huts edo akats horiek zuzentzeko. Hamar egunak igarota zuzentzen ez baditu, eskatzaileak eskaerari uko egin diola ulertuko da, urriaren 1eko 39/2015 legearen, Administrazio Publikoen Administrazio Prozedura Erkidearena, 68.1 artikuluan, aurreikusitako moduan idatzi beharreko ebazpena eman ondoren.\n1.– Hezkuntza sailburuordeak emango du deialdi honetan aurreikusitako dirulaguntzak emateko ebazpena , Euskal Herriko Agintaritzaren Aldizkarian argitaratu eta sei hilabete baino lehenago. Ebazpen hori udal eskatzaileei jakinaraziko zaie, eta, denek jakiteko, Euskal Herriko Agintaritzaren Aldizkarian argitaratuko da.\n3.– Ebazpen horren aurka, gora jotzeko errekurtsoa jarri ahal izango zaio Hezkuntza sailburuari, hilabeteko epean, ebazpena jaso eta hurrengo egunetik aurrera.\n12. artikulua.– Hitzarmenak.\nOnartutako eskabideak Hezkuntza Sailaren eta laguntza jaso duten udalen arteko hitzarmenaren bidez gauzatuko dira, ebazpena jakinarazten denetik hilabeteko epean. Hitzarmen hori agindu honetako IV. eranskinean jasota dago.\n13. artikulua.– Laguntzak jaso eta dagozkion frogagiriak aurkeztea.\n1.– Dirulaguntza bi epetan ordainduko da:\na) Lehenengo ordainketa, % 30ekoa, 12. artikuluan aipatzen den hitzarmena sinatu ondoren gauzatuko da.\nb) Bigarren ordainketa, % 70ekoa, dirulaguntzaren onuradunak 2019-2020 ikasturtean izandako gastu eta diru-sarreren agiri bidezko justifikazioa aurkeztu ondoren egingo da; justifikazio hori udal-idazkariaren edo kontu-hartzailearen ziurtagiri bidez egingo da (V. eranskina). Inprimaki-eredua https://www.euskadi.eus/diru_laguntza/2019/haurmuni/y22–izapide/eu egoitza elektronikoan egongo da eskuragarri.\nJustifikazioak bide elektronikoak erabiliz egin beharko dira. Web-orri honetan: www.euskadi.eus/nirekarpeta\n2.– Frogagiriak aurkezteko epea 2020ko uztailaren 1etik 31ra arte izango da eta Hezkuntza Sailaren Ikastetxe eta Plangintzaren Zuzendaritzan aurkeztuko dira.\n3.– Ikasleen datuak aztertu eta gero, Administrazioak eskubidea izango du Hezkuntzako sailburuordeak emandako kitapen-ebazpenean onuradunei emandako diru-kopuruak doitzeko, beti ere onuradunari entzun eta gero. Emandako laguntza gutxitzea beharrezkoa bada, 698/1991 abenduaren 17ko Dekretuaren prozesurarekin bat egingo da.\n4.– Ikastetxeek 2019-2020 ikasturtean egindako ekintzei buruzko txostena Jarraipena Batzordearen eskura izango dute. Txosten horrek atala hauek izango ditu gutxienez.\na) 2019-2020 ikasturtean egindako ekintzen garapena.\nb) Hezkuntza Proiektuan adierazitako helburuak zein neurritan lortu diren.\nc) Emaitzen azterketak, programak nola egokitu edo aldatu behar diren proposatuz.\n1.– Deialdi honen bidez lortutako dirulaguntza bateragarria izango da hezkuntza-arloan eskumenik ez duten herri-administrazioen menpe dauden organoen edo entitate pribatuen bidez lortutako beste edozeinekin. Alabaina, dirulaguntza guztien batura ezin izango da gastuaren % 100 baino gehiagokoa izan. Halakorik gertatzen bada, egindako gastutik gora jasotzen den kopurua kenduko zaio deialdi honen arabera dagokion dirulaguntzari.\n2.– Dena dela, dirulaguntza hartzen duen udalak nahitaez eman beharko dio xede bererako lortu duen beste edozein laguntzaren berri dirulaguntza eman dion administrazioari, horrela xedatzen baita Euskadiko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Legegintzako Dekretuaren 50.2 artikuluan.(1998ko urtarrilaren 19ko EHAA).\nAgindu honetako dirulaguntzen erakunde onuradunek honako betebehar hauek dituzte, dirulaguntzei buruzko azaroaren 17ko 38/2003 lege Orokorraren 13. artikuluan jasotako betebeharrez gain (finantzaketa publikoa dela jakinarazteko publizitate egokia emateko neurriak ere hartu beharko dituzte, dirulaguntzei buruzko lege horren 18. artikuluko 3. eta 4. zenbakietan jasotakoarekin bat etorriz):\n1.– Eska daitekeen beste edozer, azaroaren 11ko 1/1997 Legegintzako Dekretuaren bidez onartutako Euskal Autonomia Erkidegoko Ogasun Nagusiaren Antolarauei buruzko Legearen Testu Bateginaren 50.2 paragrafoan aurreikusitakoarekin bat etorriz.\n2.– Era berean, dirulaguntzaren onuradunak nahitaez lagundu beharko du administrazio emaileak egiten dituen egiaztapen-ekintzetan eta Administrazioaren Kontrol Ekonomikoko Bulegoak egindako kontrol-ekintzetan, hala agintzen baitu Euskadiko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Legegintzako Dekretu horretako 50.2 artikuluak.\n3.– Udal onuradunak emandako dirulaguntza onartu beharko du, dirulaguntza ematen zaion jakinarazpena jaso eta hamabost eguneko epearen barnean, dirulaguntzari espresuki eta idatziz uko egiten zaionean izan ezik. Halakorik gertatzen ez bada, beraz, onartu egiten dela ulertuko da.\n4.– Orobat, hala eskatzen zaionean, Udal onuradunak jarraipen batzordeari laguntza jasotzen duen proiektuaren garapenari buruzko informazio eskainiko dio.\n16. artikulua.– Jarraipen-batzordea.\nHezkuntza Sailak eta kasuan kasuko udalak izenpetu behar duten eta 12. artikuluan aipatzen den hitzarmena behar bezala gauzatzen dela bermatzeko, jarraipen-batzorde bat eratuko da. Honako kide hauek izango ditu batzordeak:\n– Ikastetxe eta Plangintza zuzendaria edo haren ordezkoa, presidentea izango dena.\n– Hezkuntzako ikuskatzaile bat, ikuskatzaile nagusiak izendatua.\n– Ikastetxe eta Plangintza Zuzendaritzako teknikari bat, Idazkari jardungo duena.\n17. artikulua.– Jarraipen-batzordearen funtzioak.\n1.– Jarraipen-batzordeak, berak finkatutako prozeduraren arabera, hitzarmena eta hezkuntza-proiektua (haur-eskolak gordeko duena) noraino betetzen diren ikuskatu ahal izango du,.\n2.– Horretarako, jarraipen-batzordeak, 13.1 artikuluan aurreikusitako bigarren ordainketa egin baino lehen, udalek eskaerarekin batera aurkeztutako datuak aztertu ahal izango ditu. Batzordeak, hala behar izanez gero, bere egitekoak betetzeko beharrezko deritzen dokumentuak eskatu ahal izango dizkie udalei. Dokumentu horien arabera egin ahal izango du bidezko txostena. Txosten hori Ikastetxee eta Plangintza Zuzendaritzara bidaliko da, eta aldekoa izanez gero, azken ordainketa egingo da. Nolanahi ere, txosten hori udal bakoitzaren eskura egongo da.\n18. artikulua.– Ez betetzea eta itzultzeko prozedura.\nLaguntza emateko ezarri diren baldintzak betetzen ez badira, jasotako kopuruaketa berandutze-interesak itzuli beharko zaizkio Euskal Autonomia Erkidegoko Diruzaintza nagusiari, Euskal Autonomia Erkidegoko Ogasun Nagusiaren Antolarauei buruzko Legearen Testu Bategina onartzen duen azaroanren 11ko 1/1997 legegintzako Dekretuan eta abenduaren 17ko 698/1991 Dekretuan ezarritakoari jarraiki. Eta batez ere kasu hauetan:\nd) Agindu honen 15. artikuluan ezarritako obligazioetarikoren bat ez betetzea\ne) Jardueraren kostua behar baino gehiago finantzatzea.\n2007ko apirilaren 26ko Ogasun eta Administrazio Publikoko sailburuaren aginduak, Euskal Autonomia Erkidegoaren aurrekontu orokorren kontura diren gastu-espedienteen aldez aurreko tramitazioa arautzen duenak, 5.3 artikuluan xedatzen dituen ondorioetarako, agindu honen dirulaguntzak ebaztea 2020. urterako Euskal Autonomia Erkidegoaren aurrekontu orokorretan kreditua egotearen menpe egongo da.\nAZKEN XEDAPENETAKO LEHENGOA\nProzedura-gaietan agindu honek arautzen ez duenerako, osagarri gisa, Administrazio Prozedura Erkidearen urriaren 1eko 39/2015 Legeak ezarritakoa jarraituko da.\nAgindu honek amaiera ematen dio administrazio-bideari, eta, beraren aurka, aukerako berraztertzeko errekurtsoa jar dakioke Hezkuntza sailburuari; horretarako, hilabeteko epea izango da, agindu hau EHAAn argitaratu eta biharamunetik hasita. Bestela, administrazioarekiko auzi-errekurtsoa jar daiteke Euskal Autonomia Erkidegoko Auzitegi Nagusiaren Administrazioarekiko Auzietako Salan, bi hilabeteko epean, agindu hau EHAAn argitaratu eta biharamunetik hasita.\nHezkuntza Berriztatzeko zuzendariari baimena ematen zaio agindu hau betetzeko beharrezko diren jarraibide guztiak eman ditzan.\nEskabide elektronikoa HAURMUNI\n2019-2020 IKASTURTERAKO ESKATUTAKO EDO JASOTAKO LAGUNTZEN ZERRENDA\n2019-2020 IKASTURTERAKO AURREKONTUA\nHEZKUNTZA SAILAREN ETA UDALAREN ARTEKO HITZARMENA


Hizkuntza atzekoz aurrera ikusteko tresna - Diario de Noticias de Navarra\nHizkuntza atzekoz aurrera ikusteko tresna\nBertsolariak gogoan, hitzen amaieren arabera ordenatutako hiztegiaren ‘Atzekoz aurrera’ aplikazioa atera du UZEIk. 53.000 sarreratik gora jasotzen ditu\ndabi piedra 07.02.2020 | 20:10\nHitz bat bilatzailean sartu, eta hiztegiak berehala erakusten ditu amaiera hoskidea duten hitz guztiak.\nEdozein hiztegi irekitzean, lehenengo a letraz hasten diren hitzak aurkitzea espero du erabiltzaileak, ondoren b letradunak... Hurrenkera horretan, euskara hitza hiztegi baino lehenago agertuko da, baina bertsolaritza baino atzerago. UZEIk, ordea, logika hori hankaz gora jarri du, edo, zehatzago esanda, atzekoz aurrera. Android telefonoetarako kaleratu berri duen aplikazioan, amaieraren arabera lotzen dira hi-tzak. Hiztegi alderantzikatu horren izena ezin aproposagoa da, Atzekoz Aurrera. .\nHiztegi bakoitzak funtzio jakin bat du: Definizioak ematea, sinonimoak, hizkuntza batetik besterako itzulpenak eta abar. Atzekoz Aurrera tresna berriak ere badu berea, alegia, errimak aurkitu nahi dituenari laguntzea. Horregatik dira garran-tzitsuak hitzen amaierak.\nFORMATU DIGITALEAN UZEIk azaldu duenez, atzekoz aurrerako hiztegiak paperean kontsultatzea ez da batere erosoa, hiztegi arruntetan hain eraginkorra den alfabeto bidezko ordena ezin delako erabili. Hartara, formatu digitalean atera-tzea da aukerarik aproposena: Hitz bat bilatzailean sartu, eta hiztegiak berehala erakutsiko ditu amaiera hoskidea duten hitz guztiak. Atzekoz Aurrera aplikazioari esker, sakelako telefonotik bertatik erraz eta nonahi bilatu ahal izango dituzte erabiltzaileek errimak, Android gailua badaukate behintzat.\nPoltsikoan eraman daiteke euskararen errimategi aberatsa. Atzekoz Aurrera-k 53.000 sarrera baino gehiago ditu gordeta, era askotakoak: izenak, adjektiboak, adberbioak, determinatzaileak, izenordainak, aditzak, lotura elementuak, esaerak eta onomatopeiak. Oinarrizko lexiko guztia eta egunerokoan erabiltzen diren zenbait termino sartu dituzte.\nAlabaina, beste era bateko sarrerak baztertu egin dituzte; esate baterako, izen propioak, forma deklinatuak eta adizki jokatuak. Testu errimatuak sortzean ohikoa da azken horiek erabiltzea, beraz, aplikazioak ematen ez dituen errima horiek kontuan hartu beharko ditu erabiltzaile bakoitzak.\nASPALDIKO ESKARIA Aplikazio hau ez da hutsetik jaio, mende laurdeneko ahalegin baten urrats berria da. 1994an argitaratu zuen UZEIk lehenengo hiztegi alderantzikatua, paperezko formatu klasikoan zein CDan. Izan ere, bertsolaritzak gure kulturan duen zabalkundea aintzat hartuta, errimak aurkitzeko tresnak bilatzea ez da harritzekoa. Resurrección María de Azkue lehenengo euskaltzainak era horretako argitalpen baten beharra aipatu zuen 1923an. Garai modernoagoetan, Xabier Amurizaren Hiztegi errimatua erreferentea da, UZEIren ekarpenaz gain.\nBertsolari eta zaleen artean arrakasta izan zuen arren, urteak joan eta urteak etorri, zaharkitu samar geratu zen UZEIren hiztegi alderantzikatu hura, eta bertsio berria eskatzen hasi ziren erabiltzaileak. Hala, 2017an Atzekoz Aurrera eguneratua sarean jarri zuen UZEIk. Berritua ez ezik, osoagoa ere bazen. Ohitura berrietara egokitzeko asmoz, hurrengo jauzia sakelako telefonoetara egin du.\nBERTSOLARIEN LAGUN Atzekoz Aurrera hiztegi alderantzikatua Google Play gune digitalean deskargatu daiteke. Nagusiki, bertsolariak izan ditu UZEIk gogoan, euskarazko errimak lantzea ezinbestekoa baita haien jardunean. Hain zuzen ere, bertsolaritzaren mundutik heldu da aplikazioa sortzeko eskaria. Euskal Herriko Bertsozale Elkarteak tresna honen sustapenean eta zabalkundean lagunduko dio UZEIri.\n"Atzekoz aurrerako hiztegiekin lan egin behar izaten dute, nolabait, bertsolariek beren buruan", azaldu du UZEIk aplikazioaren aurkezpenean. "Horretan trebatzen dira etengabe, eta harian-harian eratzen dituzten hiztegi pertsonalen osagarri izan daitezkeen tresnak behar dituzte". Bertsogintzan trebatzen ari direnentzako oinarri baliotsua izan daiteke tresna hau, beraz.\nHizkuntza boteretsuagoen itzalean, ingurune digitalean lekua egiteko lanean ari da euskara, teknologiaz inguratutako munduan bizirauteko ezinbestekoa baita. Bada, hizkuntza gutxik izango dute hitzen amaieraren araberako hiztegirik, are gutxiago aplikazio batean. Noiznahi eta nonahi euskararekin eta errimekin jolasteko aukera paregabea da.


Txina GDU motako silizio karburoko berokuntza elementuen fabrika eta fabrikatzaileak | SICTECH\nU motako silizio karburoko elementu berogailuaren oinarrizko ezaugarriak: U motako silizio karburoko elementu berogailua mutur hotz arrunta duten bi silizio karburo berotzeko elementu batetik sintetizatzen dira. Silizio karburozko U motako elementu berogailua labe muturreko korronte kablera konektatu daiteke. Batez ere tenperatura altuko labeetarako eta batez besteko labearen tenperaturarako behar handiak dituzten labeetarako erabiltzen da. Bere ezaugarriak energia aurreztea eta labearen bizitza luzea dira.\nSilizio karburoko elementu berogailuak erreakzionatuko du erretako materialetik volatilizatutako substantzia kimiko askorekin. Ura, hidrogenoa, nitrogenoa, sufrea, halogenoak eta aluminio urtua bezalako gas batzuekin erreakzionatzen badu, alkalioak, gatzak, metal urtuak eta metal oxidoak harremanetan jartzen direnean, erreakzionatu, higatu edo oxidatu egin daitezke. Hori dela eta, oso garrantzitsua da erabilera-metodo zuzena menderatzea, siliziozko karburoko elementu berogailuaren lan-bizitza luzatzeko joera baita berotzeko tenperatura eta altuera handiagoak ere.\n1. Siliziozko karburoaren berokuntzako elementuak erresistentzia mekaniko handia du eta okertzeko indarra 100-120MPa da.\n2. Gainazaleko tenperatura altuak 1500 gradu har ditzake.\n3. Infragorriaren erradiazio tasa altua, diametro bereko silizio karburo berotzeko elementua nikel-kromo alanbre arruntaren 5-10 aldiz da.\n4. Lan bizitza luzea, instalazio eta mantenimendu erraza.\n5. Siliziozko karburoko elementu berogailuak oxidazio-erresistentzia handia du, korrosio-erresistentzia handia eta shock termikoen erresistentzia bikaina du.\nTamaina taulatik ere egin dezakegu, jakinarazi nahi didazun neurria.\nDIAMETROA (D) ZONA BEROA (L1) HOTZ ZONA (L2) DISTANTZIA (E) ADARRA ERRESISTENTZIA\nDIAMETROA (D) LONGL3\nAurreko: Silizio karburozko GC motako elementu berogarria\nHurrengoa: Silizio karburozko LS motako (espiral bikoitza) elementu berogarria\nSic berogailu elektrikoa\nLabea berotzeko elementuak\nSic berogailuaren elementuak\nSic berotzeko elementuak\nSpir Spir Sic berotzeko elementuak


Irekia Eusko Jaurlaritza - Gobierno Vasco :: Zientziaren, Teknologiaren eta Berrikuntzaren X.Astea euskal hiru hiriburuetan\nZientziaren, Teknologiaren eta Berrikuntzaren …\n<img src="https://bideoak2.euskadi.eus/2010/11/08/inauguracion_semana_ciencia/total_unda_innovacion.jpg" style="max-width:100%" alt="Zientziaren, Teknologiaren eta Berrikuntzaren X.Astea euskal hiru hiriburuetan" />\nZientziaren, Teknologiaren eta Berrikuntzaren X.Astea euskal hiru hiriburuetan Iturria: Irekia\n“Enpresetako gestioan berrikuntza ezartzea” da azaroaren 8tik 21era egingo den Zientzia Astearen helburuetariko bat Bernabé Undaren esanetan\nZientzia Asteak hamargarren urtea beteko du aurten. Zientzia eta teknologia zabaltzea eta gizarteari hurbiltzea helburu izango duten hainbat jarduera ludiko eta dibulgatzaile eskainiko ditu Bilbon, Donostian eta Gasteizen.\nZientziaren, Teknologiaren eta Berrikuntzaren X.Astea “kalitatea eta bikaintasuna bezala, berrikuntza enpresetan ezartzea” du helburu. Adierazpenok Bernabé Undak, Industria, Berrikuntza, Merkataritza eta Turismo sailburuak egin ditu aste honi euskal hiriburuetan hasiera ematen dion jardunaldian. Berrikuntza ezartzeak sortzen dituen emaitzak lehiakorragoak izaten laguntzen gaitu”, adierazi du sailburuak.\nAstea zientzia, teknologia eta berrikuntza gizartean komunikatzeko Euskadin egiten den ekitaldi handiena da, eta urteroko hitzordu hau lagungarria da zientziaren kultura gizartean bultzatzeko eta gazteen artean zientzia- eta teknologia-bokazioak sustatzeko. Aukera ona da, gainera, laborategietatik kanpo ikerketa aurkitzeko eta berrikuntza eguneroko zerbait bihurtzeko.\n2010eko Astea azaroaren 8 eta 21 artean egingo da ofizialki, baina edizio hau hilabetekoa baino luzeagoa izango da; 150 jarduera baino gehiago programatu dituzte enpresa, erakunde, gizarte, komunikazio eta, batez ere, zientzia eta teknologiaren eremuetako eragileek. THEWEEK10\nOhi bezala, Bilbon azaroaren 8an egingo den hasierako ekitaldiarekin abiatuko da, eta handik aurrera lantegiak, hitzaldiak, solasaldiak, erakusketak, kafe zientifikoak, ate irekiak… izango dira.


Bizkaiko Gurutzetako Ospitaleak epilepsiaren aurkako teknika aitzindaria aplikatu du | Consumer\nBizkaiko Gurutzetako Ospitaleak epilepsiaren aurkako teknika aitzindaria aplikatu du\nKrisi epileptikoak eragiten dituen garuneko eremua aurkitu eta deuseztatzean datza\nBarakaldoko Gurutzetako Ospitalea Espainiako bosgarren zentro bihurtu da, eta epilepsia kasu larriak tratatzeko teknika aitzindaria aplikatzen du. 47 urteko emakume bat izan da epilepsia estrtratemporala deritzonaren ebakuntza egin duen lehen pazientea. Epilepsia horrek krisiak sortzen diren garuneko eremua adierazten du.\nEpilepsia nerbio-sistema zentralaren gaixotasun kronikoa da, eta maiztasun jakin batekin errepikatzen diren konbultsioak edo mugimendu kontrolatugabeak agertzea du ezaugarri. Osasun Ministerioaren arabera, 200.000 epileptiko inguru daude Espainian, hau da, gaixo bat 200 pertsonako eta 40 kasu berri 100.000 biztanleko. Mendebaldeko beste herrialdeetakoen antzeko zifrak dira, baina María Isabel Forcadas neurologoaren arabera —Gurutzetan epilepsia estralurtarra zuzentzen duen espezialistak—, uste da askoz ere kaltetuagoak daudela. “Historian zehar, inoiz ez da ondo ikusi afekzio hori, eta oraindik ere ezkutatzeko joera dago”, azaldu du.\nGaixo gehienek, “oso portzentaje handian” —kasuen %70etik gora—, beren krisia terapia farmakologiko baten bidez guztiz kontrolatzea lortzen dute. Botikek bizimodu “guztiz normala” egiteko aukera ematen dute, Bizkaiko zentroko Neurologia Ataleko buruak azaldu duenez. Azken hamarkadan ia hamar bat botika berri agertu dira, eta, gainera, gaixotasuna tratatzeko aukera berriak sortu dira.\nHala ere, botikei erantzuten ez dieten pazienteen ia %30 daude. Krisiaren eragilea, ia kasu guztietan, garunaren lobulu tenporalean dago, organo horren lau zatietako batean. Badira urte batzuk kirurgia “nahiko sinplea” egiten dela, eta ohikoagoa dela, krisien kontrola% 100etik% 7ra bermatzen baitu. Hipokanpoa izeneko lobulu tenporaleko zona bat erauziko da.\nForcadasen arabera, denboraz kanpoko kirurgia “epilepsiaren kirurgiaren azken kate-maila” da, eta garuneko lobulu frontal, parietal eta okzipitaletan sortzen diren kalteak konpontzeko pentsatuta dago. “Zalantzarik gabe, epilepsia-unitate batean gaur egin daitekeen ebakuntza kirurgikorik sofistikatuena da”, zehaztu du.\nPazienteak, lehenik eta behin, ikasketa-serie “luze” bat egin behar du, bideo bidezko kranio-barneko monitorizazio-sistema baten bidez. Horri esker, krisiak zein puntutan sortzen diren zehatz zehaztu daiteke. Foku epileptikoa bideoan adierazitakoa dela egiaztatzeko, beste bi proba egiten dira: erresonantzia magnetikoa eta fotoi bakarreko igorpen-tomografia. Hiru azterketek bat etorri behar dute esku hartzeko tokia zehaztean.\nBeraz, bi aldiz tratatu behar da gaixoa. Lehena, elektrodo-geruza bat jartzeko garunaren barruan, doitasun handiko kirurgia baten bidez; eta bigarrena, kaltetutako eremua kendu eta lehortzeko. “Oso garrantzitsua da erauzi beharreko gunea ondo mugatzea, eragina izan baitezakete, adibidez, hizkuntzaren edo sentsibilitatearen eremuek”, azpimarratu du Forcadasek. Esku hartutako pertsonen %70ek baino gehiagok bere krisia gainditzea lortzen du.\nepilepsia erasoak operación-eu


Aitzol Alvear: «Jasotzen dugun esker ona asko estimatzen dugu» | Politika | Berria\nEuskal presoak. Kartzeletarako bidaiak. Aitzol Alvear. Mirentxin gidaria\nMirentxin gidarietako boluntarioek gidatzen dituzte furgonetak. NAGORE ARIN Tamaina handiagoan ikusi\nM. A. Txoperena Iribarren -\nAnaia Beñatekin batera 2.400 kilometroko bidaia egin du bolantean Aitzol Alvear donostiarrak. Hiru ordu baino ez ditu lo egin, larunbat goizean. Bueltako bidaian erantzun die galderei, anaia gidatzen duela eta kopilotu gisa bertze pertsona bat jarrita, lo kuluxka bat egiten saiatu baino lehen.\nNoiz hasi zinen Mirentxin gidaria izaten?\nUste dute hau dudala bosgarren bidaia. Urtean behin egiten dugu.\nZergatik egiten duzu?\nSenideen bisitak ahalbidetzeko: gure babesa behar dute. Eta urtean behineko lan bat da: guri ez digu ezer suposatzen. Bueno, asteburu bat galtzea, edo egun pare bat, baina ikusten dugu egiten dugun mesedea handia dela. Guri suposatzen digun lana ez da ezer, egiten dugun mesedearekin konparatuta.\nNolatan animatu zinen?\nAuzoan sortu zen talde bat, eta boluntarioak eskatu zituzten. Horrela antolatu genuen taldetxo bat, eta, bikoteka, urtean hilabete bat tokatzen zaigu auzoan: lau edo bost asteburu. Zortzi-hamar pertsonako talde bat gara, eta urtean behin tokatzen zaigu bidaia egitea. Ez zaigu iruditzen ezer handirik egiten dugunik, eta mesedea... Senideek asko eskertzen dute, eta jasotzen dugun esker ona asko estimatzen dugu guk ere.\nZein prestaketa eskatzen du?\nPrestaketa? Ez du prestaketa berezirik: gidatzen jakitea. Horrelako furgoneta bat ez da kotxe bat bezalakoa, baina, bueno, denetariko jendea etortzen da lan hau egitera. Gogor xamarra izaten da neke handia izaten dela eta ordu asko direla gidatzen. Normalean lanetik gatozelako: aste guztian lan egin, ostiralean lanetik atera, siestatxo bat egin, eta gidatzera. Nahiko gogorra da, baina, era berean, aberasgarria.\nZenbat orduz aritu zara gidatzen?\nOstiralean, 19:00etan atera ginen Donostiatik, eta, gaur, larunbata, 09:30ean sartu gara ohera Algecirasen. 12:30ean berriz esnatu gara, dutxatu, eta berriz ere furgoneta hartu dugu 13:00etan. Bazkaldu, eta bueltan gatoz. 48 orduan ez dakit zenbat ordu lo egingo ditugun...\nBeldurren bat izaten duzue?\nEz dut uste horretan pentsatzen joaten garenik, baina jendea daramazu atzean, eta ardura handia da. Baina, bueno, aurrera! Orain siestara [irriak].\nAurrekontuak egotea «garrantzitsua» dela uste du, baina legegintzaldiari egonkortasun «makal bat» emango diotelakoan dago. «Mugimenduen arabera, gauzak asko alda daitezke».\nDuela 50 urte, frankismoak epaitegi militar baten aurrera eraman zituen hamasei euskal ekintzaile, eta heriotza zigorra eskatu zuen haietako seirentzat. Epai zentzagarria eman nahi zuen erregimenak, baina kontrakoa lortu zuen: herritarren protestek eta nazioarteko elkartasunak ataka estuan jarri zuten diktadura.\nGaur amaitu ditu ezarri zizkioten espetxe zigorrak. 1997an atxilotu zuten Bretañan, eta azken 18 urteak Espainiako espetxeetan igaro ditu.\nEgia, elkarbizitza eraikitzeko\nMikel Zabalzarekin gertatutakoa argitzeko eskatu dute 35 urteren ondoren, eta 1978. urtetik aurrerako torturak ikertzeko ere bai. Gaur lore eskaintza eginen dute, autoz.


Top AIC: Fabrikazio adimenduna, ingurune ezezagunetan enpresen lehiakortasunerako tresna moduan - Cebek Dei iezaguzu\nHome > Dirección y gestión empresarial > Top - Encuentros Empresariales > Top AIC: Fabrikazio adimenduna, ingurune ezezagunetan enpresen lehiakortasunerako tresna moduan\nAIC-Automotive Intelligence Center automobilgintzarako balioa sortzeko zentro europarra da, berrikuntza irekiaren kontzeptuan dago oinarrituta eta, bertan, enpresek euren posizioa hobetzen dute lankidetzaren bidez.\nHona hemen bere xedea:\nJakintza sektoriala sustatzea.\nSektorearekin lotutako ikerketa aplikatua handitzea.\nAutomobilgintzako prestakuntza sustatzea maila profesional guztietan.\nSektorean balio erantsi handiko enpresa-proiektu berrien sorrera endogenoa bultzatzea.\nProiektu berritzaileak erakartzea.\nHorretarako, 9 nazionalitate desberdinetako 30 erakundek euren gaitasunak kokatzen dituzte zentroan, eta, bertan, 950 lagunek lan egiten dute berrikuntza irekiko ingurunean, merkatuaren orientaziopean.\nAICk honako arlo hauetako laguntza eskaintzen die enpresei: jakintza, prestakuntza, garapen industriala eta negozio berriak. Horretarako, profesional onenak garatzen, garapen horretako liderrak izaten, teknologia aurreratuak erabiltzen eta ibilgailuaren garapenerako zikloan gora egiten laguntzen die.\nHona hemen topaketaren helburua: beste konpainia industrial batzuetako enpresariei eta zuzendariei fabrikazio adimendunaren gaur egungo egoera aurkeztea, baita AICk enpresei fabrikazioko kontzeptu berrietara egokitzen laguntzeko asmoz abian jarri duen ASF proiektua ere.\nHorrez gain, parte-hartzaileek zuzenean ezagutu ahal izango dituzte AICko bikaintasun-zentroak. Izan ere, honako gai interesgarri hauetako balio erantsi handiko zerbitzuak eskaintzen dizkiete enpresei: arinketa, simulazioa, prototipoen garapena edo ibilgailuen elektrifikazioa.\nIkerketa / Prestakuntza / Adimen lehiakorra / Negozio berrien sorrera\nFakturazioa: 4 milioi euro\nLangileen kopurua: 20\nBoroako Enpresen Parkea, 2A-4. partz.\n10:00 / Parte-hartzaileen harrera\n10:15 / AIC - Automotive Intelligence Centerren aurkezpena\n11:00 / ASF - Automotive Smart Factoryren aurkezpena\n12:00 / Kafea - Networkinga\n12:30 / Instalazioetara egindako bisitaldia eta ASFren frogantza


Kukutza | Okupazioa ez da delitua!\nAurrerantzean burutuko diren epaiketak salatzeko eta elkartasuna zein duintasuna aldarrikatzeko, kanpainia berri bat jarri dugu martxan "Kukutzarekin Elkartasun Taldeak" .\nPlataforma hau, Kukutza gaztetxearekin elkartasuna adierazi genuen pertsona zein kolektiboek osatzen dugu (nahi dugu behintzat), eta bertan atxilotutakoekin eta errepresaliatuekin elkartasuna adierazi eta babesa eman nahi diegu. Asko gara Kukutza defendatzen genuenak eta oraindik ere defendatzen dugunok.\nHau guztia dela eta, blog berri bat eraiki dugu, kanpainian zentratzeko. Bertan, hurrengo epaiketa eta ekimenak, jaiak, materialak, deialdiak eta prentsa oharrak zabalduko ditugu. Adi ba, erresistentzia ez da bukatu!!\n1 comentarios Etiketak: atxilotuak, berria, bloga, desalojoa, elkartasuna, kanpaina, kukutza\nTXIRBILENEA SESTAOKO OKUPA BERRIAK AUZOLANERA DEITU DU\nTxirbileneako asanbladaren prentsa-oharra\nAmaitzeko, agerraldi hau aprobetxatu nahi dugu hilaren 25ean, ostegunean, goizeko 10ak eta erdietatik aurrera auzolan eguna egingo dugula jakinarazteko, gure ametsak aurrera eramatea ahalbidetuko digun espazio hau atontzen jarraitzeko.\n1 comentarios Etiketak: altos hornos, auzoa, gaztetxea, lan eguna, lana, sestao, txirbilenea\nOKUPAZIO BULEGOAREN JAIA\nDatorren urriaren 20an Okupazio Bulegoko lagunek jaialdia prestatu egin dute 7Katu gaztetxean. Bertan bulegoko kideek proposamen bat egingo digute hurbiltzen garenoi eta Orkrestak kontzertu bat eskainik digute.\nBeraz, noizbait bulegoa erabili baduzu, lagundu nahi baduzu edota Durangora joateko gogorik ez baduzu(Durangora joan aurretik ere etorri zaitezke), aukera paregabea daukazu!!!\nGora Mundu osoko Okupak!!!\n0 comentarios Etiketak: 7katu, Bulego, gaztetxea, jaia, okupazioa, orkresta, urria\n0 comentarios Etiketak: barañai, desalojo, epaiketa, gaztetxea\n4 comentarios Etiketak: azkuna, berriak, bilbo, desalojoa, gaztetxea, kukutza, uztaldi


Arratia: Toailaren iraultza\nBaina iraultzarik iraultzaileena Toailaren edo eskuoihalaren iraultza dogu. Bai horixe.\nJesus jagi zan mahaitik, erantzi eban soingainekoa eta, eskuzapia harturik, gerrian lotu eban; gero, ontzi bat urez bete eta ikasleei oinak garbitzen hasi jaken, eta gerrian eban eskuzapiaz lehortzen.\nKeinu profetiko honek Jesusen jarrera argi eta garbi ixten dau. Opari bat da guretzat. Opari eta jarraibide. Guk be antzekoa egin daigun. Bera maisu eta Jaun izanik hori egin badau, guk be jarraitu beharko genduke haren eredua.\nGu, Jesusen jarraitzaileak, XXI. mendeko gure Arratian, gonbite bera jaso dogu. Horretarako hiru jarrera behar doguz:\n1.- Jagi: gure txoko ziur eta erosoetatik urten bestearen bila.\n2.- Soingaineko erantzi: gizarte edo eliz aginte eta prestigioko ezaugarriak erantzi, kendu.\n3.- Makurtu: gizakiengan bajuen oinak dagoz, eurak garbitzeko beharrezkoa da makurtzea, behetik begiratzea.\nHiru gauza horreek beharrezkoak doguz toaila hartu eta oinak garbitzeko keinu iraultzailea egiteko. Oinak hartzea historia onartzea eta harrera egitea da, oinak zikin egoten dira bizitzako bideetan ibili eta gero. Morroi eta neskame eta esklabu eta emakumeen beharra zan hori egiteak apaldu egin behar gaitu. Zauriak osatzeko. Uraz garbituteko.\nOin asko dago oraindino garbituteko gure artean: gaixoak, kartzelatuak, tratu txarrak jasaten dabezan andrak, etorkin eta errefuxiatuak…


Emakumeen mutilazio genitala debekatu du Sudanek - andra.eus\nSudango emakume bat. ARGAZKIA: OPEN DEMOCRACY\nEmakumeen mutilazio genitala debekatu du Sudanek\nSudanek debekatu egin du emakumeen mutilazio genitala. Feminismoak ekimena txalotu egin du, baina uste du legea ez dela nahikoa izango gizartean oso errotuta dagoen jarduera geldiarazteko.\nEgipton, adibidez, 2008an debekatu zen genitalen mutilazioa, eta legeak aldatu egin zituzten 2016. urtean, praktika errazten duten medikuak eta gurasoa kkriminalizatzeko. Zazpi urtearteko espetxealdi-zigorra ezarri diezaekete operazioa egiteagatik, eta 15 urte arte ezgaitasun edo heriotza eragiteagatik.\nHala ere, prozesu judizialak arraroak dira, eta mutilazioek isilik jarraitzen dute. Nazio Batuen arabera, 15 eta 49 urte bitarteko emakume egiptoarren %70 mutilatu dituzte, gehienak 12 urtebete baino lehen.\nEtorkizunean, emakumeen mutilazio genitala egiten dutenek Sudanen, dela establezimendu mediko baten barruan, dela besteleku batean, hiru urteko kartzelari eta isunari aurre egin beharko diete, ‘The New York Timesek’ aditzera eman zuenez.\nMundu osoan, gutxienez 200 milioi neska eta emakume izan dira praktika horren biktima\n“Urrats handia da hau Sudanentzat eta haren gobernu berriarentzat”, esan zuen Five Fundazioko Nimco Alik. Mundu mailan mutilazio genitala amaitzeko kanpaina egiten du erakunde horrek. “Afrikak ezin du aurrera egin, neskak eta emakumeak zaintzen ez baditu”, gehitu zuen Alik.\n«Aro berri» baten hasiera\n“Legeak neskatoak barbaridade horretatik babesten eta duintasunez bizitzen lagunduko du”, esan zuen Salma Ismail-ek, Haurrentzako Nazio Batuen Fondorako Jartum-en bozeramaileak. Gainera, haren ustez, “neskatoak mutilatu nahi ez zituztena amak ezetz esatera animatuko ditu”.\nLege aldaketa Zigor-legedian zuzenketa baten bidez egin da eta apirilaren 22an onartu zen. Sudanen emakumeen eskubideentzako “aro berri” baten hasiera gisa onartu da.\nNBEren arabera, Sudango 14 eta 49 urte bitarteko emakumeen %87k, gutxigorabehera, mutilazio genitala jasan dute. Praktika hori oso arriskutsua da emakumeen bizitzarako eta osasunerako. Zehazki, arazo mediko larriak eragin ditzake: gernubideetako infekzioak, umetokiko infekzioak, giltzurrunetako infekzioak, kisteak, ugalketa-arazoak eta sexu-harreman mingarriak.\nMundu osoan, gutxienez 200 milioi neska eta emakume izan dira praktika horren biktima Afrikako 27 herrialdetan. Baita Asia eta Ekialde Ertaineko eremuetan ere.\nHaurrentzako Nazio Batuen Fondoa\nLas empleadas de hogar pueden solicitar ya su subsidio <\nEn camino a Europa: Violación de derechos >


Egipto | Lurralde\nPiramide Handian gauza miresgarrien susmoa hartu dute\n“Gauza miresgarriak ikusten ditut”. Duela ia mende bat Tutankamonen hilobian muturra sartzean Howard Carterrek esandakoak arkeologiaren atzean dagoen zirrararen laburpen bikaina da. Belaunaldi askotako arkeologoek halako une bat bizitzeko ametsa izan dute. Gaur antzeko eguna izan daiteke Piramide Handiari dagokionez.…\nJuanma Gallego 2017/11/02 2017/11/02 Antzinako zibilizazioak, Egipto, Historia No Comments\nPiramide Handian gauza miresgarrien susmoa hartu duteRead more\nFaraoi beltzak: Egiptori arnas berria eman zioten nubioak\nVivian Davies zur eta lur gelditu zen. Britainiar Museoko kontserbadoreak aurrean zuena ez zen nolanahiko kontua. Hieroglifikoaz idatzitako hogei lerro inguru baino ez ziren, baina hor kontatzen zenak Egiptoko historiaren pasarte garrantzitsu bat aldatuko zuen. 2002. urtea zen, eta Daviesen aurkikuntza…\nJuanma Gallego 2014/12/01 2014/11/30 Antzinako zibilizazioak, Egipto, Historia No Comments\nFaraoi beltzak: Egiptori arnas berria eman zioten nubioakRead more\nSei mila alez osaturiko puzzlea egiteko pazientzia asko behar da. Baina arkeologoen lana horrelakoa da gehienetan. Pausuz pausu eta kontu askorekin egin beharreko lan nekeza. Baina denborarekin bere fruituak ematen dituena. Horrenbeste ale solte Egiptoko XXV. dinastiako hilobi batean topatu…\nJuanma Gallego 2013/05/17 Antzinako zibilizazioak, Egipto No Comments\nSabai astronomikoakRead more\nDjehuty, zuzenean Egipto bertatik\n2002. urtean hasi zenetik, Djehuty proiektuko arkeologoek haien eguneroko indusketen berri ematen dute zuzenean. 2013ko kanpainia hasi berri den honetan otordura ez dira falta izan eta interesatuek haien egunkaria jarraitu dezakete interneten. Proiektuari izena ematen dion Djehuty Hatsetsup erreginaren garaian…\nJuanma Gallego 2013/01/11 Egipto No Comments\nDjehuty, zuzenean Egipto bertatikRead more\nDemotikoaren hiztegia, prest\nIa lau hamarkada eman dituzte lanean baina azkenean helburua lortu dute. Chicagoko unibertsitateko ikerlariek demotikoaren hiztegia osatu dute, eta interneten mundu osoko ikerlari zein interesa duten guztien esku jarri dute eskuragarri. Milurteko batez Antzinako Egiptoko biztanleek egunerokotasunean erabilitako hizkuntza da…\nJuanma Gallego 2013/01/03 Egipto No Comments\nDemotikoaren hiztegia, prestRead more


Liburuaren izenburua: Nojud naiz, 10 urte eta dibortziatua. Liburuaren idazlea: Nojud Ali (Delphine Minoui-ren laguntzarekin). Argitaletxea: Erein. Argitalpen-urtea: 2018. Zer egin edo esango zenuke, 10 urte bete eta gurasoek, zure ezkontza prestatzen hasiko balira? Horrelako egoera batean pentsatzea soilik, itzelezko beldurra ematen du, baina zoritxarrez, egoera hauek behin eta berriz errepikatzen dira eta adibide hobezina bezala, Nojud izeneko neskatilaren bizitza dugu. Nojud, Kharji-n bizi den neskatila da. Bere etxeko gazteena eta xelebreena da, amari galdera zaparradak eginez, hainbat eta hainbat arratsalde igarotzen ditu. Lagunekin jolastea ere gustuko du, baina Tom eta Jerry marrazki biziak ikustea ere, bere denbora-pasa gustukoenetariko bat da. 10 urte betetzerakoan, ordea, haurtzaroari agurra emateko momentua helduko zaio, izan ere, gurasoak, bera baino hiru aldiz zaharragoa den gizon batekin ezkontzeko beharra duela esango diote. Ezkondu ostean, bere b\nZer gertatzen da pila bat aluminiozko paperean biltzen badugu?\nIkerketa galdera: Zer gertatzen da pila bat aluminiozko paperean biltzen badugu? Hipotesia: Nire ustez aluminiozko papera ebatzerakoan kalanbrea emango digu. Materiala: - Pila bat - Aluminiozko papera Prozedura: - Pila bat hartu - Aluminiozko paperan bildu - Momentu bat itxaron - Aluminiozko papera ukitu Frogak: Gelan egingo dut. Ondorioa: Alumi niozko papera (Aluminiozko papera oso mehea den aluminiozko xafla bat da, 0,2 mm baino txikiagoko lodiera duena. Aluminioa elementu kimiko bat da, Al ikurra eta 13 zenbaki atomikoa dituena.) eroale ona da, eroaleak, energia garraiatzeko erreztasuna duten materialak dira, adibidez, aluminioa, kobrea, edo burdina. Baina ukitzerakoan ez du kalanbrerik ematen, kalanbrea deskarga elektriko bat da, non, objektuaren elektroiak gorputzera mugitzen dira. Hori gertatu beharrean, berotu dela ikusi dezakegu. Hau gertatzen da eroale bakar batek bi poloak ukitzen dituelako, eta horrela, ez da zirkuitutik zehar ener\nIzenburua: Bisera gorria Idazlea: Antton Kazabon Argitaletxea: Erein Argitalpen data: 2018-10-24 Liburu honetako protagonista 12 urteko gazte bat da, Eneko, eta lehenengo pertsonan kontatzen du uda hartan gertatu zena. Uztailaren 29an, arratsaldeko zazpietan desagertuko da Martina, Enekoren lagun mina. Egun hartan, Enekok mutil ezezagun bat ikusiko du parkean, arropa beltz eta zaharrekin jantzia, baina ez dio garrantzia handirik emango. Hilabete oso bat igaro eta Martinak desagertuta jarraituko du, baina herritarrek ez dute etsiko, eta goizero boluntario talde bat arituko da txoko guztiak goitik behera miatzen. Egun batean, Martinaren aita Otsamendi kobazuloan sartuko da, eta kainabera zahar bat esku artean duelarik aterako da kobazulotik. Kainabera hori 12 urte lehenago desagertu zen Erramunena izango da. Ondorioz, gazte desagertuen bi familiak elkartu egingo dira eta beraien seme-alaben bila jarraituko dute, baina asteak igaro ahala, bilatzeari utziko diote. Egun batzuk ber\nLiburuaren Izenburua: Gezurren Basoa. Liburuaren Idazlea: Alberto Ladron Arana. Argitaletxea: Elkar. Marrazkilaria: Liburuak ez dauka marrazkirik baina portada Alex Ladronek egin zuen. Argitalpen Data: 2016. Nafarroako herri txiki batean, goizeko zortziak aldera, Harkaitz Artundo desagertu da, 5 urteko haur bat. Nola? Zein ordutan? Nor zegoen berarekin? Hori da Asiain inspektoreak ikertu beharko duena, baina nahiz eta hasieran bahiketa normal bat iruditu, ikerketa aurreratu ahala konturatuko da, Artundo familiak sekretu ilunak dituela, droga, sekta, eta erritual desberdinekin. Hau da, bahiketa txiki batetik, urte askoan ikertu gabeko hilketa bat ikertzera pasako da Asiain inspektorea, pistaz betetako psikopata baten jokoa jarraituz, eta bidean Artundo familiaren sekretu desberdinak iratzarriz. Liburu hau benetan zoragarria iruditu zait, inoiz ez nuen euskarazko liburu bat horren gustura irakurri, benetan. Uste dut, liburu osoan jakin min jolasa sortzen duela liburuak. Gainera, oso on\nBasajaunen misterioa Idazlea : Goio Ramos Villanueva Argitaletxea : Baporea Argitalpen data : 2004ko iraila Ilustratzailea : Asun Balzola Olatz eta Aitziber amama Felisaren herritxoan daude oporretan, baina, egia esan, ez dira batere dibertitzen, gainera, herriko mutilek ez diete haiekin futbolean jolasten, horren ondorioz haserretu egiten dira, eta ahaleginak egiten dituzte jolasten uzteko, baina alferrik. Dena den, Jokin ezagutuko dute, beraien laguna den mutil bakarra, oso jatorra. Mutil hau ez dator bat besteekin, neskek eta mutilek futbolean jolasteko aukera berdinak dituztela uste du, eta horregatik egingo dira lagunak; pentsatzeko eragatik. Egun baten berekin batera joango dira mendira. Osteratxo honetan, mendian doazela, Basajaunekin egingo dute topo, eta berekin batera abentura zirraragarri bezain arriskutsuak biziko dituzte abentura honetan. Abentura honetako abenturak bizitzeko prest al zaude? Niri liburu hau asko gustatu zait, abenturazko liburuak\nLiburuaren izenburua: Nahid nire ahizpa afganiarra Idazlea: Anna Tortajada Itzultzailea: Nerea Aizpurua Iraola eta Lina Ugarte Sauret Marrazkilaria: Jonatan Arias Argitaletxea: La mar de fácil Urtea: 2019 Liburu honetan Nahid-en bizitza kontatzen da, afganiar neska bat. Ariadna Kazetari izateko ikasten ari da, oso pertsona esku- zabala da eta herrialde aberatsen interes ekonomikoengatik herrialde behartsuek jasaten dituzten bidegabekeriak salatzen dituzten mugimenduei laguntzen die. Egun batean fakultateko lan baterako informazioa bilaka ari dela, ahaztutako gatazka bati buruz idatzi beharko du. Bat-batean afganiar erakunde baten web orri bat aurkituko du. Horrela Nahid-ekin hitz egiten hasiko da. Nahid Kabulen jaio da, baina Pakistanen errefuxiatu bizi da. Bere herrialdearen egoerari buruz hitz egingo dute, beste hainbat egoeren artean. Nola uste duzu bizitzen dela? Nola dela uste duzu bere bizitza emakume bezala horrelako kultura batean? Zer kontatuko dio Aria\nIdazlea: Yoseba Peña Argitaletxea : Ibaizabal Argitalpen data : 2013 Liburu honetako protagonista, Berain izeneko gazte bat da. Honen gurasoak banatuta daude, eta horren ondorioz, bere aitarekin duen erlazioa ez da oso ona. Hala ere bere aitak, Afrikara joatera gonbidatuko du, izan ere aitari asko gustatzen zaio. Han udaleku batera joango dira, eta beste leku batzuetako gazteekin elkartuko da gure protagonista. Gazte horien artean, Emmy deituriko neska bat dago, eta Beraini asko gustatuko zaio. Udaleku honetako arduraduna, Kilimanjaroko diamantearen atzetik dabil, eta gazteek bilatzen lagunduko diote. Diamantea bilatzen ari diren bitartean, abentura arriskutsu eta ikaragarriak edukiko dituzte, eta Afrikako kultura eta animaliak ezagutzen joango dira. Zelako abenturak igaroko dituzte? Aurkituko al dute diamantea? Niri liburu hau asko gustatu zait, eta oso atsegina egin zait irakurtzea. Liburuaren bi zatiak gustatu zaizkit, alde batetik, liburuak kontatzen duen historia e\nCARMEN GISASOLA: Gaur zortzi, Alberdania, 2012. Gaur zortzi liburuaren protagonista Andoni izango da; bera Andoni Kordobako espetxe batean dago. Ostiraletan afaltzeko orduan preso bakoitzak beraientzako bidalitako gutunak jasotzen ditu, eta ostiral horretan Andoniri beste batzuetan baino pakete handiagoa emango diote. Beste danak ez bezala, berak afaldu ostean irakurriko ditu, intimitatean. Eta hogeita hamasei orrialdeko gutun anonimo batekin aurkituko da, beraz, gutuna irakurtzen hasiko da. Gutuna ama batena izango da, hark bere alabaren inguruan hitz egingo dio. Bere alabak duela aste bat gutuntxo bat utzi zion badoala esanez, eta egun horretatik ez du bere alabaren inolako berririk izan. Ama etsita dagoenez ausaz espetxeko pertsona bati idaztea pentsatzen du bere penak arintzeko. Gutun horretan alabaren inguruan mila gauza kontatuko dizkio: nolakoa den, zer egiten zuten batera, alabaren ikasketak, denbora pasa, harremana, anekdotak… Eta orain nola sentitzen den ere azalduko dio. I\nGizajo baten egunkaria (Etxean itxita) Jeff, K,: Gizajo baten egunkaria (Etxean itxita), Alberdania, 2016 Greg 12 urte dituen ume bat da. Bere bizitzako egunetan gauza txar bat edo beste gauza txar bat gertatzen zaio, baina beti du zerbait kexatzeko, ez da gutxirako. Egun batean, ikastolatik irten eta eskolako bidean, etxe baten kanpoaldean, txakur baten buztana ikusi ahal da, baina Greg beste alde batera begiratzen dagoenez, konturatu barik, txakurraren buztana zapaldu eta txakurrak koska egin dio. Oraingo honetan, Greg ikastolan dagoela, matematikako klase batean, bat-batean, zuzendaria haserre batean gelara sartu eta norbaitek, bere autoaren kristalak arroka batekin apurtu duela adieraziko du. Ikasle guztiek elkarri begira daude zeinek egin duen jakin-minean. Guztiek, Greg izango dela ondorioztatuko dute, beraien arrazoia, txantxa asko egiten dituen pertsona dela da. Eta bigarren zatia egia bada ere, oraingo honetan ez da izango Greg, azken honek ahalko duen guzt\nNerea Balda, Atzerrian, Pamiela, 2018 Kontakizun honetako protagonista Londonen bizi den emakume euskaldun gazte bat da. Bertan bere Londoneko bizitza kontatuko da eta bere pisu-kide berriarekin izango duen adiskidetasuna. Maitasuna, adiskidetasuna, amorrua... izango dira liburu honen jabeak. Horrez gain, bere lankide berriarekiko zerbait berezia sentituko du eta bere itzultzaile lanak gero eta gora-behera gehiago izango ditu. Zer gertatuko da bere lankide berriarekin? Faltan sumatuko ote ditu bere familiakoak? Liburu arina da hau, 114 orrialde baino ez ditu, kapitulu oso laburrekin. Istorio hau hiru ikuspuntu desberdinetatik idatzita dago, protagonista, bere ama eta irakaslearena. Eta bakoitzak sentimendu edota iritzi desberdinak adieraziko ditu gertaera berdinaren inguruan. Nerea Baldak, bere lehen eleberri honetan oso ondo adierazi ditu pertsonaien pentsamenduak eta iritziak. Liburu laburrak baina sakonak maite dituenarentzat, liburu perfektua da hau. Anima zaitez, eta irakur ezazu\nEgilea: Anonimoa - urriak 27, 2019\nLiburua: Sexi-menduz Idazlea: Fernando Morillo Argitaletxea: Elkar Argitalpen data: 2007 Aitor eta Unai, adin bereko bi lagun dira. 16 urte dituzte. Aitorrek, neska ezagun nahikotxo ditu, beno, ezagunak edo dena delakoa. Baina Unai, berriz, inoiz ez da ausartu neska batekin hitz egitera, mozkor dagoenean soilik, baina horrela ezin izan du ezer dezentea esan. Orduan, Aitorrengana hurbilduko da laguntza eskatuz. Unaiek, Amagoia gustatzen zaiola esaten dio, baina ez da neskari ezer esatera ausartuko. Beraz, Aitorrek 15 urterekin idatzitako “ligatzeko teknikak” emango dio, baina Unaiek ez du lortuko Amagoiarekin hitz egitea. Egun baten, Aitorrek Osane aurkeztuko dio, lagun bat eta Unai, berarekin hitz egiteko geldituko da. Baina Amagoia ere bitartean dago. Norekin geratuko ote da Aitor? Nire ustez, Sexi-menduz liburua oso ondo dago, izan ere, ez da sexu fisikoari buruzko liburu bat, sentimentala baizik. Adin honekin sexuaz eta sentimenduen inguruan hitz egitea asko kostatzen zaigu.\nErdararako inertzia haustea du helburu nagusia Euskaraldiak: dakitenek euskaraz egitea. Zailtasun handienetako bat euskaldun hartzaileekin izan ohi da, euskara ulertu bai baina hitz egiteko zailtasunak dituztenekin. Zabaldua dago horrelako egoeretan erdaraz jardutea. Euskaraz nola aritu, metodologia bat prestatu dute Soziolinguistika Klusterrak eta EHU Euskal Herriko Unibertsitateak: Ulerrizketa.\nLiburuaren izenburua: Aramotz Idazlea: Iñaki Irasazabal Argitaletxea: Elkar Edizio data: 2018 Aramotzek hiru pertsonaia izango ditu protagonista: Lander, Edy eta Saioa, protagonista. Saioak 16 urte besterik izango ez dituenean, Bilboko festetan bortxatu egingo dute. Hortik aurrera trauma bat geratuko zaio, eta horren eraginez, traumatologo batera joatea bultzatuko dute etxean. Bertakoek pilulak emango dizkiote, baina une jakin batean pilulak berriro ez errezetatzea erabakiko dute. Hortik aurrera, Saioa drogetan sartuko da. Amaitzeko gutxi duenean, merkatura joatea erabakiko du. Bertan, Edy izeneko neska bat ezagutuko du. Horietako batek saltzailea hilko du. Orduan, Saioa Landerrengana itzuliko da, psikiatrikoan ezagutu zuen gaztea. Landerrek Aramotz mendialdera eramango ditu, Durangotik kilometro gutxira dagoen galdutako txabola ezkutu batera. Han aterpea eskainiko die, gauzak baretu arte. Baina momentu jakin batean Edy Ander mesfidatzen hasiko da. Beraz, zer gerta\nKATTALIN MINER:Moio: ezkutatzea ezinezkoa zen, Elkar, 2019 "Zein da neurri ona gertakari batetik distantzia hartu ahal izateko, baina oraindik gertakariak fresko mantentzen direla ziurtatzeko? Noiz igarotzen da ‘gertatu berria den zerbait’, ‘gertatu zen hura’ izatera? Eta, beraz, noiz hitz egin ‘gertatu zen hartaz’?”. Horrela hasten du Kattalin Miner-ek liburua. Autorea hamar urte lehenago hil zen lagunaz hitz egiten ari da, Aimar Elosegi Ansa edo “Moio”. Heriotza honek transexualitatea eta suizidioa elkartu zituen, gaur egun ere oraindik nahiko tabu diren gaiak. Gertakaria eta hamar urte geroago, Kattalin Miner-ek plano publiko eta politikoan landu zen gaia ez ote den plano pertsonalera igaro galdetuko dio bere buruari. Eta, memoria ariketa bat bezala hasi zena liburu honetan bihurtuko da, Moioren heriotzaz gain, transexualitatea, suizidioa, feminismoa eta trasfeminismoaz hitz egingo du, gertakari hura bizi izan zuten pertsonekin egindako elkarrizketen bidez: Moioren koadri\nTxopo Egilea: Gaizka Arostegi Izenburua: Txopo Argitaletxea: Gaztetxo Argitalpen data: 2016 Ipuin honetako protagonista Jon da, mutil harrigarria, jatorra eta bihotz onekoa, 1965. urtean jaioa da. Jonek abentura asko bizi izango ditu bere lagunekin, eta hauetako harrigarriena 1975. urtean izango da. Urte horretan, bere lagun bat larri gaixo izango da, aspaldi ez du bere berririk izan, bere izena Hugo da. Hugori laguntzeko asmotan, bere familiarekin harremanetan jarriko da. Hugoren ametsa, Txopo atezaina bezalakoa izatea da eta hori kontuan hartuz bere ametsa lortzen saiatuko da, Jon eta bere lagunak. Beraiek Hugoren ametsa lortzeko hainbat abentura bizi izango dute; adib. San Mames-era joatea, Txopori gutun bat ematera, bertan Hugoren istorioa kontatuz. Txopo ospitalera joango ote da Hugori bisita egitera? Lortuko dute bere lagunek Hugoren ametsa? Hugo hil egingo da? Niri liburu hau ikaragarri gustatu zait, bertan protagonistek abentura ugari bizi izan dituztela\nIzenburua: Uda betiko balitz Idazlea: Xabier Mendiguren Elizegi Argitaletxea: Elkar Argitalpena: 2003 Uda eta oporrak, plan ezin hobeak. Hori izango da liburu honetan jorratuko den gaia. Idazleak, mutiko bati udako kanpalekuetan gertatuko zaizkion gora-beherak kontatuko dizkigu. Liburua, gazte horrek senitartekoei, lagunei… idatzitako eskutitzez harilkatuko du, gutun horietan kanpalekuko egunerokoa zelakoa den kontatuz. Eta, noski, aipatutako gaztearen hitzetan, idazleak gaztetan bizi izandako esperientziak uztartzeko aprobetxatuko du. Horrela, pasarteak bi eratan kontatuko dizkigu: 1. pertsonan (gutunen bitartez) eta 3. pertsonan (narratzailearen bitartez). Liburua hiru zatitan banatuta egongo da, hots: nerabeak 12 urte dituenean (1976. urtea), 14 urte dituenean (1978. urtea) eta 16 urterekin (1980. urtea). Bestalde, politika aldetik garai gogorrak izango dira. Halere, liburuko sentimendu ugariena poza izango da. Niri liburu honek xarma handia duela iruditzen zait. Alde\nJUDY MOODY Egilea:Megan McDonald Ilustratzailea:Peter H. Reynolds Argitaletxea:Gero Umore pixka bat aldatu da Judy Moody-ren partetik! Umore ona, umore txarra, txakurraren umorea ... batez ere eskolara itzultzeko eguna. Baina Todd irakasleak klaseari bere buruari collage bat egiteko eskatzen dionean, Judyk oso une ona dauka ia umore txarra ahazten duelarik. Hilabete batez, bera nola dagoen azaltzen duen collage bat idatzi beharko du. Arazo bakarra zera da, ez dela inongo klubean. Nola lortuko du Judy Moodyk bere laguna Rockyri bat osatzen ausartzen? Nire ustez liburu hau oso interesgarria da. Leku batzuetan barregarria da eta dibertigarria, beste batzuetan aldiz tristea da baina jeneralean niri liburu hau gustatu egin zait.\nNIKOLAS TXIKI Liburu honen egilea: Goscinny Sempé Marrazkiak: Goscinny Sempé Itzultzailea: Imanol Tapia Argitaletxea: Elkar Argitaratzea: 1983 Nikolas eta bere lagun aldrebesak dira liburu honetako protagonistak. Madrilen bizi da bere gurasoekin etxe batean, baina anai arrebarik izan ez arren lagun asko ditu, esate baterako Eudes, Agnan, Geoffroy, Alzeste...Batzuekin ondo eramaten da, baina beste batzuekin ez hainbeste. Liburu honetan Nikolasen istorio barregarriak ageriko dira, bere lagunekin batera biziko dituenak. Esaterako egun euritsu batean Nikolasek kalean aurkitutako txakur batekin bizitako bizipenak azalduko ditu, nola eraman zuen etxera, nola sofa erdia jan zuen eta nola bere jabea etorri zen txakurra eramatera jada lagunak zirenean. Edota behin bere gelakide guztiak etxera ekarri zituenean cowboys-etara jolastera eta lotara joan zirenean bere aita zuhaitz batera lotuta utzi zutelarik. Liburu honetan etengabe egongo dira Nikolas eta bere lagunak trastakeriak\nIdazlea: Patxi Zubizarreta Izenburua: Laranja Bat Zaborretan Argitaletxea: Elkar Argitalpen data: 2015 Karabino izena duen mutila, Zaborraren Hirian esaten dioten Mokattam auzunean bizi da. Bere arreba Doaia, osasunetik ondoezik dago, gaixorik, eta diru gutxikoak direnez, ez daukate aukerarik erizain bat bertara eramateko. Kristau koptoa da bera, nahiz eta ingurukoak musulmanak izan. Kristau koptoa izan arren, ameslaria eta zabor biltzailea ere bada. Nagib itsua, Al-Qaraban bizi da. Nagib ez da kristau koptoa, musulmana baizik, baina horrez gain, ipun kontalari aparta da eta bere istorioek liluratu egingo dute Karabino. Nagib zein Karabino, Kairo hiri jendetsuan bizi dira. Hiriak badu garbi eta aberatsak dauden lekuak ere. Bertan, hainbat esperientzia eta jende berri ezagutuko ditu. Zer gertatuko da arrebarekin? Nor ezagutuko du Kairo hirian? Irakurritako liburu honek, hiztegi landua eta aproposa du. Eta beste ipuinengandik berezia dela ere esango nuke. Honen guztiaren on\nPritze txikia Izenburua: Printze txikia. Idazlea: Antonie de Saint-Exupéry. marrazkilaria: Antonie de Saint-Exupéry. Argitaletxea: Elkar. Argital eguna: 1943, Frantzia. Itzultzailea: Patxi Zubizarreta. Liburu hau umeen liburu bat bezala har daiteke, idatzita dagoen modua dela eta, baina, nagusitasuna, bakardadea, laguntasuna, maitasuna eta adiskidetza kritikatzen duen liburu filosofikoa da. Liburu honetan, bi protagonista daude, idazlea, Saharako desertuan hegazkin istripua izan duen pilotua eta bertan aurkitutako printze txikia. Printze txikia, beste planeta batetik dator B-612 asteroidetik dator, eta Lur planetara heldu arte izandako bizipenak kontatzen dizkio pilotuari. Bisitatutako sei planeta bakoitzean buru txikiko nagusi batekin egin du topo. Adibidez: Herri gabeko errege bat, edo mozkorra izatearen lotsa ahazteko edaten duen mozkorra. Liburuan zehar, nagusia izatea zer den galdearazten gaitu istorioak. Bueltatu ahal izango da printze txikia bere planetara


Gateway Arch - Wikipedia, entziklopedia askea.\nIrekiera 1968ko maiatzaren 25a\nInaugurazioa 1965eko urriaren 28a\nGateway Arch (euskaraz: 'Arku Pasabidea'), halaber Gateway to the West (Mendebalderako Pasabidea) gisa ezagutua, St. Louis (Missouri) hiriko irudi ikoniko bat da, eta Jefferson National Expansion Memorial delakoaren barrenean dago. 192 metroko garaiera eta oinarrian 192 metroko zabalera duen arku erraldoi bat da, Eero Saarinen arkitektoak eta Hannskarl Bandel egitura-ingeniariak 1947an diseinatua. Estatu Batuen mendebaldea eta ekialdea elkartzen dituen "ate" (gateway) gisako sinbolo-izaera dauka, eta Estatu Batuetako monumenturik altuena da.\nArkuaren eraikuntza-lanei 1963ko otsailaren 12an ekin zitzaien, eta 1965eko urriaren 28an burutu zen. Monumentu hau 1967ko uztailaren 10ean ireki zitzaion jendeari.\nArkuaren barrualdea hutsa da, eta hutsune horretan igogailu-sistema guztiz berezi bat dauka, bisitariak garraiatzen dituena goiko aldean dagoen behatoki bateraino. Halaber, arkuaren barrenean larrialdietarako bi eskailera daude, haietako bakoitza 1076 eskailera-mailakoa.\nArkuaren goiko aldean dagoen behatokia.\nGateway Arch-en erraldoitasuna agerian uzten duen ikuspegia .\nArkuaren beste ikuspegi bat.\nMultimedia: Gateway Arch\nSaint Louisko eraikinak (Missouri)\nOrriaren azken aldaketa: 14 martxoa 2021, 11:24.


Igandean Erabakitzeko Eskubidea eta maiatzaren 7ko Herri Galdeketa babesteko argazki erraldoia | Usurbildarrak aurrera\n← Otsailaren 2an Usurbilgo Udalaren Kultura Aholku Batzarrean parte hartzeko deia\nOlatz eta Patxiren Orioko lagunak: “Haur jaio berri bat preso?” →\nIgandean Erabakitzeko Eskubidea eta maiatzaren 7ko Herri Galdeketa babesteko argazki erraldoia\nHerritzartu Usurbil Elkarteak otsailaren 5ean (igandea), maiatzaren 7an egingo den galdeketari babesa adierazteko argazki erraldoia aterako du Dema plazan, 13:00etan. Eguraldi txarra egiten badu frontoian aterako da argazkia: “Hurrengo data garrantzitsua otsailak 5 dugu; guztiok zaudete gonbidatuta Dema Plazan egingo den argazki erraldoira! Herritarron garaia da. Animatu eta parte hartu ezazu! Usurbilgo Herriak Hitza Hartu, erabakitze eskubidearen alde”.\nMiatzaren 7an erabakitze eskubidearen inguruan ospatuko den galdeketa antolatzen ari den Herritzartu elkarteak dagoeneko 500 herritarren babesa eskuratu du sinaduren bidez. Norbanakoez gain, herriko talde, elkarte eta eragile desberdinek eman dute babesa: “Banakako herritarren sinadurak biltzeaz gain, herriko eragile ezberdinekin biltzen hasi gara eta asko dira dagoeneko beren babesa agertu digutenak; Gazte Asanblada, AEK, Errausketaren Aurkako Mugimendua, Kantu Taldea, Aginagako Guraso Elkartea, Baxurde Txiki Taldea, Ernai, Atxegaldeko Jai Batzordea, Sanestebango Jai Batzordea, Aitzaga Kultur Elkartea, Peña Pagola, Andazpe Elkartea, Sortu, EHBildu…”.\nSinadura gehiago biltzera doaz eta horretarako larunbatean mahaia jarriko dute frontoi inguruan. Aurretik ordea, 12:00etan batzar irekia egingo da Potxoenean.\nMaiatzaren 7ko galdeketari babesa adierazteko selfiak ateratzen dabil Herritzartu taldea. Dagoeneko batzuk sarean jarri dituzte ikusgai. Ez dago sinaduren mahairi itxaron beharrik, whatsappez bidali daitezke edozein momentuan 634 445 512 telefono zenbakira.\n12:00 Batzar irekia Potxoenean.\nArratsaldean, manifestuari atxikimendua emateko mahaia frontoi inguruan.\n13:00 Argazki erraldoia Dema plazan.\nNoaua! komunitatea: www.noaua.eus/usurbil-gure-esku-dago


Orioko Udalbatzak zehaztu ditu zinegotzien ardurak, liberazioak eta soldatak - Urola Kostako Hitza : Urola Kostako Hitza\nOstegun iluntzean udalbatzarra egin zuten Orion.\nAlde batetik, Anuska Esnal alkateak liberazio osoa izango du alkate kargua betetzeko eta Udalhitz hitzarmeneko 24. mailako soldata izango du, hau da, urteko 55.422,78 euro jasoko ditu. Bestetik, Ainara Munduate zinegotziak %50eko liberazioa izango du eta alkateorde eta batzordeburu kargua beteko du; honek Udalhitzeko 20. mailako soldata izango du, eta urtean 23.954,67 euro jasoko ditu.\nZinegotzien ordainsariak ere izan zituzten hizpide udalbatzarrean. Udalbatza osatzen duten alderdiek 350 euroko asignazio finko bat izango dute, eta horri zinegotzi bakoitzeko 25 euro gehitu behar zaizkio. Hala, EH Bilduk 500 euro jasoko ditu, EAJk 475 euro, PSEk 375 euro eta Orainek 375 euro. Bestetik, zinegotzien asignazioak kalkulatzeko orduan, lan kargak hartu dituzten kontuan, eta kalkulua egiteko hurrengo irizpideak finkatu dituzte:\nZinegotzien asignazioen gaiak eztabaida sortu zuen udalbatzarrean. Izan ere EAJ ez zen ados agertu proposamenarekin, eta kontrako botoa eman zuen. Lourdes Salsamendiren iritziz, “asignazio sistema horrek batzorde gehiagotara joaten diren zinegotziak saritzen” ditu. “Orainek eta PSEk ordezkari bakarra dutenez eta batzorde gehiagotara joan beharko dutenez ordainsari handiagoa jasoko dute. Gure ustez, udaleko lana zinegotzi guztiontzat antzekoa da, eta proposamenak alderdi handiak zigortzen dituela uste dugu, udal talde batek bost zinegotzi izateak ez baitu esan nahi lan gutxiago egingo dugunik”.\nSalsamendiren hitzartzearen ondoren, alkateak hartu zuen hitza, eta azaldu zuen, adostasunera iristeko alderdi guztiei liberazioak eta gai ezberdinetako batzordeburutzak eskaini dizkiela EH Bilduk. “Asignazioen inguruko proposamenak mahai gainean jartzeko arazorik ere, ez dugu izan. Gaur onartu berri den udal osaketa, liberazio, asignazio, ordezkaritzak eta osoko bilkuren maiztasunak beraz, bilera horietan guztietan landutako lanaren emaitza izan dira. Beti, lau alderdion eta batez ere hamahiru zinegotzion behar, ilusio eta asmoak asetzen dituen lan eredua lortu nahi izan dugu”.\nIldo horretan, Esnalek nabarmendu zuen, hasieratik EH Bilduk argi izan duela alkatetza inongo loturarik gabe nahi duela. “Aske izan nahi dugu datozen lau urteetan. Dena dela, aldi berean, lan egiteko eta elkarlanerako zubiak eraikitzeko prest gaudela esan eta erakutsi dugu. Horren adibide da gaurko udalbatzarrean onartu duguna. Erronka eta proiektu bakoitzeko, beste alderdiekin elkartu eta adostasunetara heltzeko prest gaude, horretan jarraituko dugu aurrerantzean ere”.\nHaserre agertu zen PSEko Ana Priede Salsamendik esandakoarekin. “Nik uste dut EAJk ez duzuela negoziatu nahi izan. Turismo eta Merkataritza batzordeburutza eskaini zitzaion Lourdes Salsamendiri, denok uste genuelako batzorde hori gidatzeko pertsona aproposa zela, eta baldintza batzuk jarri zituen EAJk. Onartu genituen, baina EAJk ez zituen onartu gainontzekoen baldintzak”. Priedek uste du, negoziazio batean hartu-emana egon behar duela. “Bestalde, lan kargari dagokionean, azken lau urtetan lan egiten dudala erakutsi dut. Badakit zer den zortzi batzordetara joatea eta denetako gaiak lantzea, eta ezin da konparatu batzorde bateko kide izatearekin. Gainera, Iparrak eta nik ordenantza fiskalak eta aurrekontuak lantzerakoan lan estra egin behar dugu. Errespetatzen dut asignazioak egokiak ez iruditzea, baina, zentzugabea iruditzen zait lan kargak konparatzea”.\nJose Angel Iparragirrek aitortu zuen gustura daudela “asignazio sistema iraultzailearekin”. “Uste dugu aurrekoak baino hobeto islatzen duela Udaleko martxa eta horrek dakarren lan karga. Bestetik, arrazoi ematen diot Priederi EAJk negoziatu nahi ez zuela esaten duenean. EAJk proposatutako puntu gehienak onartu genituen, baina ordainetan ez zituen onartu gainontzekoenak”.\nHurrengo batzorde informatzaileak izango ditu Orioko Udalak.


merkataritza | Goierriko Hitza\nOsteguna, 2013-06-20\tGoierriko Hitza\nEtiketen Fitxategia | merkataritza\n‘Ordizian, ate irekiak 2013′ ekimena aurkeztu duteBy Goierriko Hitza on 2013/06/06 in Ekonomia Ordizian txartela duten bezeroei eta urte guztian zehar Ordiziara inguratzen diren bisitariei zuzendutako ekimenak aurkeztu dituzte gaur goizean D’elikatuzeko arduradun Leire Arandiak, udaleko zinegotzi Juan Mari Gereñuk, merkataritza teknikari Aitor Velazquezek eta Ordizian Elkarteko kide Esti Ruanok. ‘Ordizian, ate irekiak 2013′ deitu duten ekimenean D’elikatuz zentroa bisitatzen duten pertsonei zuzendutako eskaintza txartela izango da protagonista. [...]\nMerkataritza Mahaiak bilera egingo du gaur, ekintza plana zehaztekoBy Iñaki Gurrutxaga on 2013/02/06 in Laguntzaileak Merkataritza Biziberritzeko Plan Berezia lantzen hasi zirenean, orain 18 hilabete, Merkataritza Mahaia osatu zen Ordizian, eta Eguerdian ebakia goiburupean mahai-inguruak egin ziren merkataritzaren egoera aztertu eta proposamenak jasotzeko. Udalak Ostalaritza Mahaia martxan jarria du dagoeneko, eta gaur, Merkataritza Mahaia dinamizatzen hasiko da. 15:00etan da bilera. Aitor Velazquez merkataritza teknikariak plan bereziaren ildo nagusiak azalduko dizkie [...]\nLazkaon merkatari elkarteak Karibera bidaia zozkatuko duBy Aimar Maiz on 2012/12/27 in Ekonomia, Gizartea Lazkaoko Lazkaon merkatari elkarteko kide diren hamabi saltokiak Gabonetako kanpaina bete-betean dira. Karibera bi lagunentzat bidaia zotz egingo dute, eta horixe izango da aurtengo berritasun nabarmenena. Dagoeneko ari dira txartelak ematen.\nPintxo-pote ekimena gaur hasiko da LegorretanBy Aimar Maiz on 2012/10/31 in Aisia, Ekitaldiak, Ekonomia, Gizartea Legorretako tabernetan pintxo-poteak ohi baino merkeago hartzeko modua izango dute, gaurtik aurrera. Goierriko beste herri batzuen horren errotik sartu den ohitura gaur hasiko da Legorretan ere. Asteazkenero egingo dute hasieran, eta gerora hilean behin burutzea da asmoa. Ordutegia 19:00etatik 21:00eara da. Bezeroak tabernan edaria ordaindu behar du, eta pintxo-poteen garaian mokadutxo bat doan jateko aukera izango du. Beasaingo eta kanpoko 22 dendak parte hartuko dute Bareaken II. Stock AzokanBy Beasaingo Hitza on 2012/10/26 in Ekonomia Iazko Stock Azokakk izandako harrera ona ikusita, Bareak merkatari elkarteak feria hori bigarren urtez jarraian antolatu du. Asteburuan egingo dute, eta guztira, 22 dendetako produktuak izango dira aukeran, deskontu garrantzitsuekin. Hain zuzen ere, aurtengo edizioaren berrikuntzetako bat, Beasaingo dendak ez ezik, Goierrikoak eta eskualdetik kanpokoak ere izango direla da; izan ere, Donostialdetik eta Bizkaitik ere dozena erdi bat dendari etorriko dira. Bareak elkarteko arduradunek azaldu dutenez, «bigarren feria honetan produktu eskaintza zabala izango da, normalean baino prezio merkeagoan». Parte hartuko duten 22 denden artean, produktu mota ezberdinak izango direla ere esan dute. Hala, «familia osoarentzako arropaz gain, zapatak, kirol arropa, optikako produktuak eta pitxiak» ere izango dira, besteak beste. Aurten Beasaingo bederatzi dendak parte hartuko dute. Baina haiekin batera, beste herrietako dendak ere izango dira. Hala, Ordizia eta Lazkaoko bina denda etorriko dira; baita eskualdetik kanpokoak ere; Donostiako eta Hernaniko bana, Errenteriako beste bi, eta Bizkaitik etorritako lau dendari izango dira ferian. Azoka, iaz bezala, Loinazko San Martin plaza azpian jarriko dute. Bihar eta etzi egongo da zabalik, goizez nahiz arratsaldez. Larunbatean 10:30etik 14:30era eta 17:00etatik 21:00etara egongo da zabalik. Igandean, 11:00etatik 14:30era eta 17:00etatik 20:00etara. Azokarekin batera, umeentzako txokoa ere izango da; eguraldiak laguntzen badu, puzgarriak, ohe elastikoak eta txapal egiteko tailerra ere jarriko [...]\nOrdizian elkarteak janari erabiltzaileen ikastaroak antolatu dituBy Ordiziako Hitza on 2012/10/11 in Ekonomia, Gizartea, Ikastaroak Ordizian elkarteak janari erabiltzaileen titulua eskuratu ahal izateko bi ikastaro antolatu ditu, bata arrisku gutxiko mailakoa eta bestea gehienekoa. Izena emateko epea irekita dagoela jakinarazi du Ordizianek, eta izena emateko epea azaroaren 2an buk…\n‘Ausarta euskaraz’ kanpaina, “arrakastatsua”By Ordiziako Hitza on 2012/05/30 in Ekonomia, Gizartea, Kultura Ordiziako Udaleko Merkataritza eta Euskara sailek sustatutako Ausartu euskaraz kanpainak “arrakasta handia” izan duela nabarmendu dute antolatzaileek. Herriko harategi, arraindegi eta frutadendetan euskaraz hitz egitea bultzatzea zen hilare…\nKristal hautsi bat marko baten barruan: Bizi dezagun harreman bat idealizatu gabe, bizimodu bat antolatzeke, eguna helbururik, gaua ametsik...\nEraldalab 2013 Donostia.: Banan-bana ikusten aspertzen bazera hemen dituzu argazki guztiak batera: http://www.flickr.com/photo...Inkesta\tGoierriko hainbat herritan martxan jarri dituzte herritarrek parte hartzeko programak. Zer iruditzen zaizkizu ekimen horiek?\nfamilia guztiaren partetikhttp://goierri.hitza.info/files/2013/06/uxue-arbila-210x300.jpegUxue Arbilla irakurri gehiago » Guztiak irakurriEskelak Jose Antonio Irastortza\tItziar Zabaleta\tGuztiak irakurriBerriketan.info Viewing item 1 to 5 (of 5 items) Aitor Manterola posted an update in the group Futbolsofatzen 2 hours, 31 minutes ago\nKonfederazio Kopa: Brasil-Mexiko (2-0). Neymar eta Jo Alves golegile. A multzoko bigarren jardunaldia. Gauerdian, Italia-Japonia. Garikoitz Goikoetxea posted an update 5 hours, 35 minutes ago\nAitor Manterola posted an update in the group Futbolsofatzen 8 hours, 8 minutes ago\nKonfederazio Kopan, gaur hasiko da bigarren jardunaldia: http://futbolmamia.com/brasil-mexiko-gaur-italia-japonia-gauerdian/ Aitor Manterola posted an update in the group Futbolsofatzen 8 hours, 25 minutes ago\nIñaki Petxarroman posted an update 10 hours, 11 minutes ago\nBereziak\tWebgune lagunak:\tPopularrak Ekarpenak Iberdrolak Lazkaomendin grabatu du Madrid 2020 munduko txapelketaren aldeko spota\nGizarteaAtez ateko zabor bilketa sistema uztailaren 4an jarriko dute martxan Seguran\nJubilatuek afaria egingo dute San Joan bezperan Hiru kirol egin ahalko dira uztailean Zaldibian Aralarko aurkikuntzak ikusteko bisita izango da larunbatean, Mujika arkeologoarekin


Aurtengo hitzarmena sinatu dute gaur bi erakundeek, eta euskararen lexikoari, toponimiari eta onomastikari buruzko ikerketak bultzatuko dira.\nResurreccion Maria Azkue saria, berez, 1975ean sortu zuen Bilbao Aurrezki Kutxak eleberri, olerki eta saio modalitateekin, eta 1990a arte iraun zuen. Urte haietan ez zen gaztetxoentzako saria, helduentzakoa baizik, eta gaur egun oso ezagunak ditugun hainbat idazle eta ikertzailek jaso zuten saria. Beste horrenbeste gertatu da 1991etik aurrera antolatutako sariekin ere; egun ezagunak diren Alaine Agirre, Arkaitz Estiballes, Nagore Amondarain, Irati Goikoetxea, Maialen Zubeldia, Nerea Ibarzabal, Uxue Alberdi edo Urtzi Urrutikoetxea idazle, bertsolari eta kazetariek eskuratu izan dute saria.\nLan “originalak eta gai “indartsuak” nagusi 2018ko Azkue Literatura sarietan\nGuztira 135 lan aurkeztu dira aurtengo lehiaketara, eta epaileek azpimarratu dutenez, “lan originalak eta gai indartsuak” jorratu dira idatzietan.\nA mailan (10 eta 13 urte bitarteko gazteen saila) Oihane Retegi -narrazioan- eta Haitz Aranburu-poesian- gailendu dira; B mailan (14 eta 17 urte bitartekoak) Maddi Aiestaran beasaindarra izan da irabazlea bai poesian bai narrazioan.\nbina maleta / maleta bina\nBadakit bina maleta zuzena dela, baina maleta bina ere zuzena al da?\nAditzen bilakaeran, zergatik dugu iragangaitzetan (trinkoetan) bilakaera osoa, eta iragankorretan ez?\nDabil > zebilen > balebil > dabilke/lebilke >zebilkeen / bebil\nDarama > zeraman > (balerama > deramaile/daramake > zeramakeen) / berama. Zergatik hutsune hori?


Ikasle-kontua sortu Hezitzaile-kontua sortu\nPausso haur eta gazteekin indarkeria sexistaren prebentzioa lantzeko ekimen bat da. Gipuzkoako Foru Aldundiak, 2019. urtean, Aurrekontu Irekiak ekimena jarri zuen abian, Herritarren Partaidetzarako Zuzendaritzaren eskutik.\nPausso ekimena gauzatzea erronka handia izan da, Covid-19aren izurritearen erdigunean, 2020 urteak izan dituen gora-behera guztiak kontuan izanda. Halere, Gipuzkoako Foru Aldundiko Emakumeen eta Gizonen Berdintasunerako Organoaren gidaritzapean, eta Haur, Nerabe eta Gazteen Sustapenerako Zuzendaritza eta Hizkuntza Berdintasunerako Zuzendaritzaren elkarlanarekin, Pausso ekimena garatu da.\nPaussok eduki egokiak zituela ziurtatzeko, emakume eta gizonen berdintasunean, indarkeria sexistaren prebentzioan eta ikus-entzunezko alorrean adituak diren hainbat pertsonarekin osatu du Aldundiak lan-taldea. Horien jarraibideak kontuan izanda, hauek dira Pausso ekimenaren ezaugarri nabarmenenak:\n• Prebentzio goiztiarra lehenetsi da. Indarkeria sexistaren prebentzio lantzeko nerabeekin lanean aritzea da arruntena, horregatik gazteenentzako edukiak ekoizteko erronka hartu zen: 6-14 adin-tarteko haur eta nerabeak dira Paussoren hartzaileak.\n• Garatze-une ezberdinetara egokitzen diren lau ikus-entzunezko ezberdin gauzatu dira: animaziozko bideo bat, 6-8 adin tarterako; bideo-joko bat, 8-10 adin tarterako; bideo bat, 10-12 adin tarterako; eta mugikorrarentzako aplikazio bat, 12-14 adin tarterako.\n• Ikus-entzunezko guztiek haur eta gazteekin lan-dinamikak gauzatzeko tresna bat izan nahi dute.\n• Azkenik, Pausso ekimenak, indarkeria sexista lantzeko ikuspuntu feminista du oinarri, horrek esan nahi du, indarkeria sexista emakumeen eta gizonen arteko egiturazko desberdinkerian kokatzen dela. Beraz, indarkeria sexista prebenitzeko, egitura horiek, rolak eta estereotipoak desikasi egin behar dira eta eredu berriak ikasi.\nEredu berri horiek eraikitzen pausoak emateko abiarazi da Pausso, Gipuzkoako herritar guztien eskura.


| Sevillako lagunak euskaljakintza\nBy iagirre on 2006(e)ko maiatzak 14 in kirola\nGuztiok jakingo duzuen bezala, aurreko astean Sevilla futbol taldea UEFAko txapeldun suertatu zen. Guztiok jakingo duzuela diot, egun hauetan telebistan Forum Filateliko kontu horrez gain, ez baita beste ezer egon. Horregatik nire\nintentzioa ez da berriro ere telebistan kontatutako guztia errepikatzea, futbola gogoko ez duzuenak nahiko nazkatuta egongo baitzarete egun hauetan entzundakoarekin. Sevilla taldearekin azkeneko asteetan sortutako harremanaz arituko natzaizue.\nDuela pare bat aste, Errealak Sevillaren aurka Donostian jokatzen zuela aprobetxatuz, Sevilla taldeari bisitatxo bat egitea bururatu zitzaigun futbolzale amorratu biri. Beraz, igande goizean, jendea oraindik Lazkaoko festetatik bueltan zetorrela, trena hartu eta Donostiara abiatu ginen. Boulevardean autobus bat hartu eta Costa Vasca hotelaren ate aurrean utzi gintuen, oraindik sarrerako erlojuan 09:39 baino ez zirelarik. Jokalariak oraindik logeletan egongo zirela pentsatu genuenez, kafetegira joan ginen gosaltzera. Kola-kao eta napolitana txiki batekin konformatu behar izan genuen; izan ere, nahiko garestia baitzen dena. Beraz, ez pentsa hoteletako gosari peto-peto bat hartu genuenik. Bukatu bezain laster jokalariak euren logeletatik jaisten hasi ziren, eta beraiekin lehenengo argazkiak atera genituen.\nTaldeko hainbat ordezkarirekin igaro genuen goiza Sevilla taldeari buruz hitz egiten, egun batzuk lehenago UEFAko finalaurrekoak jokatzeko Alemaniara egindako bidaiari buruz eta abar. Benetan oso jende jatorra. Partidura joateko sarrerak eta guzti eskaini zizkiguten! Hala ere, momenturik hoberena, jokalariak bazkaltzen ari zirenean iritsi zen. Taldeko partaideentzat soilik erreserbatua zegoen gela batera sartu eta eskailera batzuk jaitsi ondoren, jokalarien jantokian azaldu ginen. Gehiengook ez diozue inongo zirrararik aurkituko Sevillako jokalari guztiak zure aurrean ikusteari, baina futbola gustuko dugunontzat…\nEsaterako, Saviola, Navas eta Baiano jokalariekin hizketan jardun genuen, nire aurrean nirekin hizketan zeudela sinestu ezinik! Logeletan jokatzen zituzten play stationeko partidei buruz txantxetan aritu ondoren, alde zaharrera abiatu ginen bazkaltzera. Anoetara joan ginen 05:00etan partidua ikustera, eta goizean gurekin egondako taldeak irabazi zuen, 2-0. Egia esan, bost axola zitzaidan egun hartan Errealak galdu izanak, Munduko txapelduna izandako eta Bartzelonan jokatu izandako jokalariekin egon bainintzen goiz osoan eta hori edozeren gainetik zegoen.\nHorregatik izan zen niretzat berezia pasa den asteazkeneko finala, une oro ezagunak zitzaizkidan aurpegiak ikusten bainituen: jokalariak, ordezkariak, presidentea… Berezia izan zen; izan ere, hemendik urte batzuetara, jendeari kontatu ahal izango diogulako Sevilla taldeak bere mendeurrena ospatu zuen urtean UEFAko txapeldun izan zela, eta lorpen hori erdietsi zuten jokalariekin egun batzuk lehenago goiza igaro ahal izan genuela, betiko gure oroitzapenean geratuko delarik. Asier ez pentsa erotuta nagoenik, futbola gustatzen zait, besterik ez!\nAzken egun hauetan hainbeste entzundako El Arrebatok mendeurrenerako sortutako abestia entzun nahi baduzue, klikatu hemen (ondoren, beti bezala, ezkerreko laukitxo berdeari eman).\nView all posts by iagirre →\nMito bat gogoratuz: BOB MARLEY


Eizmendi aiarrak irabazi du emakumezkoen Euskal Herriko paleta txapelketa - Aia - Karkara.eus\nEizmendi aiarrak irabazi du emakumezkoen Euskal Herriko paleta txapelketa\nKarkara 2020-03-10 09:22\nGarazi Eizmendik eta Anne Maizak lehen mailako txapela irabazi dute, eta Nahia Eizmendi eta Uxue Alberdi aiarrek bigarren mailako finala jokatu dute, baina ez dute hernaniarrei gailentzerik lortu.\nLarunbatean jokatu zituzten Euskal Herriko Emakumezkoen Paleta Txapelketako finalak Mallabian (Bizkaia), eta Aiako hiru pala jokalarik parte hartu zuten. Garazi Eizmendik eta Anne Maizak lehen mailako finala jokatu zuten, eta Nahia Eizmendik eta Uxue Albenizek bigarren mailakoa.\nEizmendik eta Maizak Ainhoa Garmendiak eta Maddi Mendizabalek osatzen duten Suberri 2 bikotea izan zuten aurkari, eta partida estua izan zela aitortu dute pilotariek. Hasieratik bukaerara oso partida berdindua izan zen, baina azken zatian lau tantoko aldea ateratzea lortu zuten Eizmendik eta Maizek, eta horri eutsi zioten. Eizmendiren esanetan, «txapelketako ligaxkan bikote beraren aurka 30-28 emaitzarekin galdu genuen. Partida irabazi genezakeela bagenekien, eta errebantxa hartzeko gogoz atera ginen kantxara», aitortu du. Izan ere, lehen mailako finala jokatu zuten bi bikoteek ondo ezagutzen dute elkar, aurten Anoetako Suberri taldean jokatzen baitute laurek. «Aiako Pilota Elkarteko kidea naiz, baina aurten txapelketa Anoetako Suberri taldearekin jokatzen ari naiz. Astean behin entrenatzen dugu jokalari guztiok elkarrekin Anoetan, eta giro ederra dugu geure artean. Finalaren bezperan ere saltsa ederra izan genuen entrenamenduetan».\nLehen mailako txapelketa irabazita, datorren urtean elite mailan jokatzea gustatuko litzaioke Eizmendiri. «Hasiera batean, lehen mailako txapelketa irabazteagatik ez da elite mailan jokatzeko txartel zuzena eskuratzen. Elkarteek erabakitzen dute pilotari bakoitzak zer mailatan jokatu behar duen. Ni aurten kanpoan ikasten aritu naiz, eta paleta alde batera utzita izan dut», azaldu du. Dena dela, lehen mailako txapela irabazteak, elite mailara saltoa emateko indarra eman dio. «Datorren urteko txapelketan elite mailan jokatzeko gai naizela iruditzen zait», azaldu du Garazi Eizmendik.\nNahia Eizmendi eta Uxue Albeniz pilotari aiarrek Euskal Herriko paleta txapelketako 2. mailako finala jokatuko zuten Mallabian, Hernani 2 taldearen aurka. Ez zuten garaipena lortu, hernaniarrek 30-21 emaitzarekin irabazi baitzieten. Dena dela, lan txukuna egin zuten aiarrek, eta 20. puntura arte partidari eustea lortu bazuten ere, azken zatian ihes egin zieten aurkariek.


Avoriaz – Tropela.eus bloga\nEvans, Schleck edo Contador\nEsan ohi da Tourreko lehen asteak ez duela erabakitzen zeinek irabazi behar duen itzulia, baina agerian uzten du nork ez du irabaziko. Franck Schlecki esan genion agur harbidearen etapan, lepauztaia hautsita. Larunbateko etapan, Tony Martin alemaniarra geratu zen atzean. Baita Andreas Kloden ere. Nahiz eta Tourra irabazteko faboritoen artean ez egon, txukun asko ibili da behin baino gehiagotan alemaniarra Frantziako itzulian, eta harritzekoa izan zen horren azkar ezinean gelditzea. Igandean, Avoriazeko bidean, Lance Armstrongek amore eman zuen eta harekin batera, Bradley Wigginsek. Ingelesak ez zituen minutu asko galdu, baina txirrindulari asko ditu jada aurretik eta denek ez dute pott egingo. Bereak egin du.\nAvoriazeko azken maldetan orpoz orpo ibilitako 11 txirrindulariei erreparatu behar. Eta horien artean, badirudi hiru daudela besteen gainetik, eta hirurek dituzte aukera gehien Parisen mailot horia janzteko: Cadel Evansek, Andy Schleckek eta Alberto Contadorrek. Minutu baten bueltan daude. Zeinek du hiruren artean aukera gehien? Evansek eskarmentua du sobera, eta iaz Munduko Txapelketa irabazi zuenetik ematen du konfiantza gehiago duela bere buruan. Ez du Mortirolo edo Zoncolan bezalako mendatetzarrik aurretik –horiek lurperatu zuten Giroan- eta azkenaurreko erlojuzkontrako saioak hauspoa emango dio ziurrenik. Giroan parte hartu izanak, ordea, kalte egin diezaioke. Alegia, hirugarren astea oso luze egin dakioke.\nSchleckek moralez gainezka behar du Avoriazen irabazita eta Contador atzean utzita. Datozen etapa gogorretan, ostiralean Mendeko etapa pikoan, A3 Domaines eta Tourmaleten, gogor jo beharko du, aldea pilatzeko. Alberto Contadorrek, bere aldetik, ezin izan zion Schlecki jarraitu, baina espainiarrak badaki Schleckek ez badio alde handia ateratzen, azkenaurreko eguneko erlojupekoari probetxu atera diezaiokeela. Hirurek dituzte baikor izateko arrazoiak.\nEta gainerakoek zer? Bada zaila dute. Izan ere, urrutitik jo beharko lukete, eta nekez huts egingo dute Evansek, Schleckek eta Contadorrek. Denis Menchovek eta Robert Gesinkek eutsi egin zioten Avoriazen, baina eutsi bakarrik ez; jo beharko dute sailkapena iraultzeko. Eta Roman Kreuzigerrek eta Ivan Bassok, beste horrenbeste. Italiarra ikusgarri aritu zen Giroan, baina Tourreko lehen aldapetan eutsi bai, baina justu antzean iritsi zen helmugara. Evansi bezala, hirugarren astea oso luze egin dakioke Bassori.\nLevi Lepheimer bihurtu da, bestalde, orain RadioShackeko taldeburu. Txirrindulari ona da, bai mendian gora eta baita erlojuaren kontra, baina ustekabea litzateke estatubatuarrak hiru oilarrak atzean uztea. Michael Rogers eta Carlos Sastre ere aurreko taldetxoan izan dira orain arteko mendietan. Bai batentzat eta baita bestearentzat lehenengo hamarren artean bukatzea ez litzateke batere emaitza txarrik izango.\nPurito RodrÃguez eta Samuel Sanchez etapen ehizan ariko dira; ez dira geldirik egongo tropelean, baina sailkapen nagusian ez dute pentsatuko. Horixe nire analisia. Beharbada, Madeleinek ordu gutxiren buruan txikituko duena…\nArgazkia: Roberto Bettini. Cyclingnews.com\nPosted byRaul Perez 2010-07-12 2010-07-12 Posted inFrantziako Tourra,TxirrindularitzaEtiketak: Armstrong,Avoriaz,Contador,Evans,Schleck25 iruzkin Evans, Schleck edo Contador sarreran


Legazpiko Junetorri autobusak zerbitzu bereziak egingo ditu Aztiriko jaietan - Goierriko Hitza : Goierriko Hitza\nLegazpiko Junetorri autobusak zerbitzu bereziak egingo ditu Aztiriko jaietan\nAbuztuan eta irailean egingo dituen zerbitzu bereziak ere zehaztu ditu Legazpiko Udaltzaingoak\nLegazpiko auzoak lotzen dituen Junetorri autobus publikoak zerbitzu bereziak eskainiko ditu asteburuan Aztiriko jaien bueltan. Abuztuan eta irailean ere zerbitzu bereziak egongo dira hainabt ekitaldiren eta jairen harira.\nEtzi eta igandean Aztirira joan etorrian ibiliko da autobusa. Honako ordutegietan egingo ditu irteerak Urtatza auzotik: 17:30-19:00 eta 20:30. Aztiritik aterako da 18:15ean, 19:45ean eta 21:15ean. Bestelakoan Junetorriak ohiko ibilbidea izango du.\nAbuztu amaieran, Brinkolako jaiak ospatuko dituzte eta autobusak zerbitzu bereziak eskainiko ditu orduan ere. Abuztuaren 30ean eta 31n Urtatzatik aterako da ondoko ordutegietan: 17:30ean, 19:00etan eta 20:30ean. Brinkolatik irteerak 18:15ean, 19:45ean eta 21:15ean egingo ditu.\nArtzain Eguna irailaren 1arekin ospatuko dute aurten eta Junetorriaren zerbitzu bereziak 10:30ean, 14:30ean, 17:30ean eta 21:47ean izango dira. Ondoren, Agorreko Santikutzak etorriko dira irailaren 14an eta 15ean eta orduan ohiko ibilbidea bi aldiz egingo du eta ordutegi bereziak Artzain Eguneko berberak izango dira.\nIrailaren 14tik 20era Mugikortasun Iraunkorraren Astearen barruan zerbitzua ohikoa izango da, baina erabiltzaileek ez dute Junetorri autobusa ordaindu beharko. Irailaren 29an, Aizkorrin Barrena mendi martxa izango da eta Junetorria Brinkolatik irtengo da 14:00etan, 15:00etan eta 16:00etan.


Txikipedia:Mari - Wikipedia, entziklopedia askea.\nEuskal mitologiako pertsonaiak.\nMari jainkosa euskal mitologiako pertsonaia nagusia da; beste guztien buruzagia eta lurraren, zeruaren eta ortziaren jainkosa.\nBeste izen batzuk ere baditu: Anbotoko Mari, Anbotoko Dama, Anbotoko señoria, Aralarko Dama, Txindokiko Dama, Aizkorriko Dama, Mondarraingo Dama eta Murumendiko Dama.\nMari jainkosa zintzotasunaren, laguntasunaren eta justiziaren aldekoa da.\nEuskal Herriko hainbat menditan ibiltzen da (Txindokin, Gorbeian, Murumendin...), baina Anboto mendiko leizea bere bizitoki nagusia dela esaten den arren, hau, bere etxearen sarrera da, mendi barrenetan bizi delako. Hala ere, Mariren Koba deitzen zaio Anbotoko leize horri. Kobazuloaren paretak urrez estalirik daudela esan ohi da eta behin bertan sartuta, Jainkosa topatuz gero, portaera zaindu behar da, hari errespetua ez galtze arren. Adibidez, harekin hika erabiliz mintzatu behar gara, zuka erabili beharrean eta kobazuloa uztean, hari aurrea emanez (hau da, bizkarra eman gabe) eta atzerantz ibiliz egin behar dugu.\nMari jainkosaren senarra Sugaar da, eta bi seme dauzkate: Mikelats eta Atarrabi.\nMarik ez ditu lapurretak, engainua, berekoikeriak eta gezurrak atsegin, dama zintzo eta prestua baita. Diotenez, aipaturiko ezaugarri maltzurren arabera aritzen diren pertsonak zigortu ohi ditu. Esate baterako, 10 ardi izanik 5 dituela esaten duenari beste bostak desagertarazten dizkio.\nZenbait adituren ustetan, Toti Martínez de Lezea idazle arabarra kasu, gaur egun dugun Mari jainkosaren irudiak Kristautasunaren aztarnak izan ditzake, Euskal mitologiak urteetan zehar erlijio Kristauarekin izandako hartu-emana dela eta. Aipatu idazlearen ustez, aztarna honen adibide izan daiteke Mari izena bera, Kristautasuneko Maria birjinarekin lotura izan baitezake. Mari jainkosaren berezko izena Amari izan daitekeela proposatu du, jainkosa honek amatasun eta naturarekin duen erlazioan oinarrituz.\nMariren kondaira[aldatu | aldatu iturburu kodea]\nHona hemen Mariren kondairaren audioa\nAnbotoko baserri batean bizi zen Mari bere gurasoekin. Neska ilehoria zen Mari eta asko gustatzen zitzaion bere ilea zaintzea, askotan ilea orrazten aritzen zen. Hain zuen maite bere ilea orraztea, non bere amak zerbait egiteko agintzen zion bakoitzean erantzuten zion ezin zuela, ilea orraztu behar zuela. Marirentzat bere ilea zen garrantzitsuena, gainerakoak ez zion axola.\nEgun batean, ordea, Mari ilea orrazten ari zen bitartean ekaitza sortu zen eta amak horrela esan zion: Mari! Lagun iezadazu animaliak sartzen!\nBaina Marik ezin zuen, ilea orraztu beharra zeukan. Amak orduan haserretuta honela esan zuen: Ea behingoz tximista batek eramaten zaituen!\nEsan eta egin, une horretan bertan tximista batek Mari hartu eta laino artean desagerrarazi zuen.\nAma orduan asko atsekabetu zen bere alaba ez zuelako gehiago ikusiko, baina orduz geroztik zazpi urtez behin Mari mendietara jaisten da artzainei laguntzera.\nDiotenez, Mari bere bikote Sugaarrekin bizi da koba batean eta nahi dutenean izugarrizko ekaitzak sortzen dituzte.\nIrakaspena[aldatu | aldatu iturburu kodea]\nMarik zintzo jokatu behar dela irakasten digu, baita norberarena dena banatzen eta hurbileko senideak zaintzen ere.\nOrriaren azken aldaketa: 23 martxoa 2021, 00:31.